Halakoak dira organo judizialek prozesuaren izapidetzan zehar hartzen dituzten erabaki guztiak (epaiak, probidentziak, autoak, epaitzak eta abarrekoak).\nes resolución judicial\nZerbait egia dela edo agiria kautoa dela ziurtatzea. Prozedura judiziala da: epaileak bakarrik adieraz dezake agiria egiazkoa edo faltsua den.\nAdibidea. Egiaztaratze-kasurik ohikoena testamentu olografoarena da; testamentu hori eskuz idatzi behar da oso-osorik eta testamentugileak berak sinatu behar du, baina ez dago notarioarengana joan beharrik. Testamentugilea hiltzen denean, testamentu hori epailearengana eraman behar da, horrek egiaztaraz dezan, alegia, epaileak, espediente judizialaren bidez, adieraz dezan testamentua benaz testamentugilearena dela eta betekizun guztiak dituela. Behin testamentua egiaztarazi eta gero, bere ondore guztiak sorraraziko ditu. Egiaztarazi ezean, ez du inolako ondorerik izango.\nNork egiletsi eta hori berori.\nEgilesleak, notarioaren aurrean, bere adostasuna ematen dio negozio juridikoari.\nEgiletsitako negozioaren ondorioz, egilesleek betebeharra hartzen dute euren gain. Nolanahi den ere, notarioaren aurrean agertu eta sinatzen dutenak ez dira egilesleak beti; izan ere, agertzaileek beste inoren izenean jardun dezakete eta horixe agerraraziko da eskrituraren zati zehatz batean, hain justu ere, parte-hartzeari buruzko zatian. Kasu horretan, egilesleek ez dute eskritura sinatzen, baina eskritura horrek zein negozio jaso eta negozio hori haientzat da loteslea.\nAdibidea. Salerosketan, saltzailea sozietatea da, eta eroslea pertsona fisikoa da, baina pertsona fisiko horrek beste bati eman dio ahalordea, salerosketa horretan parte hartzeko. Eskrituran, agertzailea da, bateko, sozietatearen administratzailea, hau da, pertsona fisikoa; baina bera ez da egileslea, sozietatea bera delako saltzaile, eta, beraz, egilesle. Eta, alderdi eroslearen kasuan, ahalduna da agertzailea eta berak sinatzen du eskritura; baina egilesle-eroslea ez da hori, baizik eta bere garaian ahalduntze-eskritura sinatu zuena, ahaldunari bere izenean jarduteko ahalordea emanez.\negilespena / egilestea\nNegozio juridiko zehatz batean, eta, bereziki, notario-agiri zehatz batean, adostasuna ematea, horren ondorio juridiko guztiak bereganatuz.\nEgilespen deritzo, orobat, eskritura publikoaren zati zehatz bati, hain zuzen ere, xedatze-zatiari edo hizpaketen zatiari; bertan, borondate-aitorpenak jasotzen dira.\nNotarioak ez ditu eskriturak “egilesten”, okerretara maiz hori esaten den arren; aitzitik, notarioak eskriturak “eskuesten” ditu.\nAdibidea. Salerosketan, egilesleak dira saltzailea eta eroslea; eta egilespenak esan nahi du bi-biek salmentari eta erosketari adostasuna ematen dietela, horien ondorioak bereganatuz.\nNegozio juridikoari adostasuna ematea, bereziki, hori notarioaren aurrean egiten denean.\nLege- xedapena. Borondatezko egitate horrek zuzenbideko harremanak sortu, aldarazi edo azkentzen ditu. Egintza juridikoak ondoreak izan ditzan, nahitaezkoa da legeak aldez aurretik eta kasuan-kasuan ezarritako betekizunak gauzatzea.\nEgintza juridikoa da, halaber, ondore juridikoak sortzen dituen oro.\nAdibidea. Egintza juridikoak dira, besteak beste, errekurtsoa jartzea eta erreklamazioa egitea, baita notario-akta egilestea ere.\nes acto jurídico\nInguruabar jakin batzuek osatzen dute egitate juridikoa; behin inguruabar horiek gauzatuta, zenbait ondorio gertatzen dira, legeak ezarritakoaren arabera. Egitateak naturarenak edo gizakiarenak izan daitezke, positiboak nahiz negatiboak, borondatezkoak nahiz borondatetik kanpokoak, eta, azkenik, zilegiak eta zilegi ez direnak.\nAdibidea. Egitate juridikoak dira, kasurako, kontratua egitea, eskaintza onartzea, txingorraren ondorioz asegurupeko uzta alferrik galtzea etab.\nes hecho jurídico\nHorixe da norbaitek gizartearen barruan duen izate juridikoa, eskubideak eta eginbeharrak eratxikitzen dizkiona. Jaiotzak, naziotasunak, sexuak, adinak eta familiak eratortzen dute, eratorri ere, egoera zibila.\nAdibidea. Ezkongabea, ezkondua, alarguna, epaiketa bidez banandutakoa, dibortziatua.\nes estado civil\nProzesuaren, espedientearen, auziaren nahiz bestelako jarduera ofizialen lehenengo izapideei hasiera ematea.\nTratuan, zuzentasuna, justizia, eta alderdikeriarik eza. Zuzena zer izan eta horrek zentzuz eratortzen duena.\nEuskal Herriko Foru Zuzenbide Zibilari buruzko Legearen arabera, elizate deritze Bizkaiko Lur lauan barruraturiko udalerri forudunei. Antzina, Bizkaian, auzoetako biztanleak elizateetan batzartzen ziren, euren arazoak aztertzeko eta erabakiak hartzeko. Behin udalak eratuta, udal horietako ordezkariak batzartzen ziren elizateetan, udalari zegozkion gaiak eztabaidatzeko. Erakunde horietako ordezkariak Bizkaiko Batzar Nagusietara joaten ziren, eta, bertan, hitzaz gain, botoa izaten zuten. Gaur egun, Bizkaiko udalerriak elizateak dira, bertako foru-zuzenbide zibila aplikatzen zaien neurrian.\nemantzipazioa / emantzipatzea\nEgoera zibil hori izateko, 16 eta 17 urte bitartekoa izan behar da subjektua.\nEmantzipazioaren ondorioz jarduteko lortzen den gaitasuna eta adin-nagusitasunarekin lortzen dena antzekoak dira, baina badituzte zenbait desberdintasun: adingabeko emantzipatuak (16 edo 17 urte dituen horrek) bere burua eta ondasunak goberna ditzake, adin nagusiko balitz bezala; baina, adibidez, maileguak eskatzeko edo ondasun higiezinak saltzeko, bere gurasoen edo tutoreen adostasuna lortu behar du, eta, halakorik ez badu, epailearen baimena.\nEmantzipazioa lortzeko prozedura arrunta da notarioaren aurrean eskritura publikoa egitea; eskritura horretan, gurasoek, hala nahita, euren semea edo alaba emantzipatzen dute, eta horrek onartu egiten du emantzipazioa, eta hirurek sinatzen dute eskritura.\nEmantzipatzeko arrazoirik ohikoena izaten da adingabeak ondasun higiezinen bat saldu nahi izatea. Adingabe izateagatik, ondasun higiezina saltzeko, epailearen baimena behar du; baina, adingabe horrek 16 edo 17 urte baditu, emantzipazioa lor dezake, eta, horrela, ondasun higiezina saldu ahal izango du, gurasoen baimenarekin bakarrik.\nZerbait eman izana eta horrek dituen ondoreak.\nEnbargopean jarri ezin diren ondasunak edo eskubideak halakoak dira.\nLege-aginduz, gutxieneko alokairua enbargaezina da; orobat, lanbidean aritzeko nahitaezkoak diren erremintak.\nAgintari judizialak nahiz administratiboak ondasunak atxikitzeko agindua ematea, zorra ordainduko dela ziurtatzeko, edo, bestela, delitu edo faltaren ondoriozko erantzukizunari aurre egingo zaiola ziurtatzeko.\nEnbargoak berma dezake dagoeneko abian den prozeduraren emaitza, hori bukatu baino lehenago (horrela saihets daiteke prozesuan zehar ondasunak desagertzea). Enbargoak berma dezake, berebat, ebazpen judizialak aurrera egitea, ebazpen horrek edozein arrazoi dela-eta enbargopekoa kondenatzen duenean diru-kopururen bat ordaintzera.\nEnbargoa ondasun higiezinen gainekoa bada, enbargo horren aurreneurrizko idatz-oharra lor daiteke Jabetza Erregistroan. Balio ekonomikoa izan dezaketen objektu guztiak enbargatu daitezke: kontu-korronteak, sozietateen akzioak, eskubideak, ondasun higigarriak, ondasun higiezinak etab.\nKreditu-tituluaren jabetza lagatzea; lagatze hori burutzeko, tituluaren beraren atzeko aldean jartzen da sinadura.\nBalore- edo kreditu-tituluak dira, berbarako, kanbio-letra eta txekea.\nEndosua noren mesederako egin eta hori berori.\nes endosatario, -ria\nEnfiteusi hitza ere erabiltzen da halakoa izendatzeko. Izatez, zentsu-eskubide erreala da, eta, horren bitartez, ondasun higiezinaren jabari-zati bat lagatzen da, pentsioaren truk. Enfiteusia, horrela, errentamenduaren aurrekaritzat har daiteke. Enfiteusidunak, ondasun higiezinaren gaineko edukitza materiala badu ere, errentariak baino eskubide gehiago ditu, jabe delako, jabetza osoa izan ez arren: enfiteusidunak “jabari erabilgarria” besterik ez du.\nEgun enfiteusia zaharkituta geratu da.\nes censo enfitéutico\nOndasunak jendaurrean saltzea. Hori egin dezakete, besteak beste, agintari judizialek, notarioek, eta, zenbait kasutan, administrazioak berak nahiz subjektu pribatuek. Ondasuna eskaintzailerik onenari adjudikatzen zaio, eta prezioa erabiltzen da hartzekodunei ordainketa egiteko, hartzekodunok edozein izanik ere; beste batzuetan, aldiz, enkantera jotzen da, besterik gabe, jabeek, euren ondasunaren truk, balio ona lortu nahi dutelako.\nAdibidea. Epaiketa bidez, ordaindu gabeko zorra erreklamatzen da, ondasun higiezina enbargatzen da eta ondasun hori enkantean jartzen da, salmentaren zenbatekoarekin hartzekodunari ordainketa egiteko. Beste kasu batzuetan, hipoteka-mailegua betearazten da, hipotekatutako ondasun higiezina enkantean jarriz, bankuari ordainketa egin ahal izateko. Eta, beste kasu batzuetan, hala nahita enkantean jartzen da merkataritzako establezimendua ad hoc, edo pinturaren bat (enkante-etxeak).\nBistan denez, enkanteak hainbat aldaki izan ditzake.\nEpaileak, auzitegiak edo epaimahaiak emandako adierazpena edo ebazpena, auziari amaiera ematen diona.\nepaiketa / epaitzea\nZerbait epaitu izana eta horrek dituen ondoreak.\nEpaileak auziaren gaineko eskumena izan eta hori aztertzea, epaia eman ahal izateko.\nProzedura judizialaren ondoriozkoa.\nes actuación judicial\nJustizia Administrazioaren funtzionario publikoa da; berak du agintea, epaitzeko, epaia emateko eta epaitutakoa betearazteko.\nes juez, jueza\nZein tokitan epaitu eta toki hori.\nEpaile bakarreko auzitegia.\nEpaile gisa, norbaiten edo zerbaiten inguruan, epaia ematea, erabakia hartzea.\nEpailearen nahiz auzitegiaren epaia, behin betiko ebazpen erabakigarria edo aginduzkoa barruratzen duena.\nEpaitzea, erabakia hartzea.\nEpaiketan, epaia ematea.\nAzken epea, egintza juridikoa burutzeko edota arazoari behin betiko konponbidea emateko ezarritakoa.\nes plazo perentorio\nerabilera / erabiltzea\nEskubide erreal eskualdaezin horren bitartez, inoren gauza eduki eta erabil daiteke, eta, horrela, titularraren beraren, eta, beharrezkoa izanez gero, haren familiaren beharrizanak asebete daitezke.\neraketa / eratzea\nSozietatea sortzeko egintza; bertan, haren oinarrizko osagaiak definitzen dira: hasierako kapitala, egoitza, araubidea etab.\nEraketa deritzo, halaber, une horretan existitzen ez diren eskubideak sortzeari, esaterako, zortasunak edo hipotekak sortzeari.\nKreditu-titulu hori ez dago luzatuta pertsona zehatz baten mesederako.\nes título al portador\nLehenespeneko eskubide hori baliatuta, norbaitek beste inori saldu nahi zaion gauza eskura dezake, hark ordainduko duen prezio berean. Eroslehentasuna, izatez, atzera-eskuratzeko eskubidearen eskubide osagarria izaten da. Atzera-eskuratzea da, izan ere, legezko kasu jakin batzuetan ondasun zehatza eskuratu ahal izatea, ondasun hori dagoeneko besterenduta dagoenean.\nEgindako erosketa edo salmenta ondorerik gabe uztea, zuzenbidearen arabera, haren ezkutuko akatsak isildu egin direlako, eta, behin eskuraketa edo salmenta egin eta gero, akats horiek agerian geratu direlako.\nMinistroen Kontseiluak onetsitako xedapen orokorra, erregeak sendetsitakoa.\nErrege-dekretua da Ministroen Kontseiluari dagokion araua. Errege-dekretuak legeak baino beheragoko lerruna du, legea Gorteek onesten baitute; aitzitik, ministerioek onesten dituzten arauek baino goragoko lerruna du, arau horiek ministro-aginduak baitira. Arau guztiak hierarkiaren arabera antolatuta daude; beheragoko arauak goragoko arauen mende daude eta ezin dira horiei begira kontraesanekoak izan.\nAdibidea. Notario-erregelamendua errege-dekretuaren bitartez onesten da, Ministroen Kontseiluak hartutako erabakia delako.\nes real decreto\nLege-lerrunetik beherako erregela eta manuen multzoa; administrazio-agintaritzak ematen du erregelamendua, zertarako eta korporazioaren, bulegoaren, zerbitzuaren nahiz bestelako jardueren funtzionamendua arautzeko.\nAdibidea. Hipoteka Erregelamenduaren edukia Hipoteka Legearen mende dago. Orobat, Notario Erregelamendua, Notariotza Legearen mende. Bi kasu horietan, erregelamendua errege dekretuaren bidez onesten da. Esangurarik zabalenean, ordea, beheragoko administrazio-agintariek ere “erregelamenduak” onets ditzakete, esate baterako, administrazio-bulegoetatik edozeinen barne-jarduera arautzeko; baina horiek ez dira “erregelamenduak” esangura hertsian.\nEstatuaren erregistro publiko ofiziala da; bertan jasotzen dira herritarren egoera zibilari buruzko egintzak, besteak beste, jaiotzak, ezkontzak, heriotzak etab.\nes Registro Civil\nJabetza Erregistroaren liburuetan inskribatutako ondasun higiezina, berezko zenbakia duena. Erregistroko finkak dira, hala nola, etxebizitzak, lokalak, orubeak eta landa-finkak.\nes finca registral\nErregistroaren idazkun-multzoa, finka, ondasun edo sozietate zehatz bati buruzko mugimendu guztiak jasotzen dituena.\nes folio registral\nInteresdunak uste duenean epailearen ebazpenarekin edo goi organoaren erabakiarekin kalte egin zaiola, legeak halako ebazpenak edo erabakiak aurkaratzeko aukera ematen dio, eta horixe da, hain justu ere, errekurtsoa.\nZerbait errentan emateko kontratua. Pisua “alokatzea” da errentamendua adierazteko kalean erabiltzen den esamoldea.\nErrentan ematea da, zehatz esateko, prezioaren truk, gauza, obra nahiz zerbitzuen erabilera edo aprobetxamendua aldi baterako laga edo eskuratzea.\nErrentan eman daitezke, besteak beste, etxebizitzak, lokalak, orubeak, landa-finkak etab. Landa-finkak errentan eman daitezke, bertan zerbait ereiteko, ehizan aritzeko edo beste erabilera batzuetarako; are gehiago, finka berean eta aldi bertsuan, errentamendu bat baino gehiago izan daitezke.\nZerbait errentan hartu duena, zerbitzua eman duena edota obra egin duena.\nes arrendatario, -ria\nErrenta edo prezioaren truk, gauza, obra nahiz zerbitzuen gozatzea edo aprobetxamendua aldi baterako laga duena.\nes arrendador, -ra\nPrezioaren zati bat ematea edo diru-kopuru bat gordailutzea, betebeharra beteko dela bermatzeko.\nAdibidea. Salerosketa-kontratuetan, maiz-sarri ituntzen dira erresak edo seinaleak: agiri pribatua sinatzean, erosleak diru-kopuru zehatza ematen dio saltzaileari, alderdi biek saltzeko eta erosteko hartutako erabakiaren zeinu moduan. Eskritura sinatu aurretik, erosleak atzera eginez gero, erresak galduko ditu. Aitzitik, atzera egiten duena saltzailea bada, horrek bikoiztuta itzuli beharko ditu erresak.\nItzulketekin eta seniparteekin gertatzen den bezala, erreserbak ere testamentugilearen askatasunari jarritako mugak dira. Euskal Herriko Foru Zuzenbide Zibilari buruzko Legeak, Bizkaiko lurraldean, erreserba-mota desberdinak arautzen ditu: batzuk, tronkalak, eta beste batzuk, berriz, ez. Erreserba tronkalak bi hauek dira: irabazitako ondasunen erreserba eta komunikaziopeko ondasunen erreserba. Erreserba ez-tronkalak, ostera, lau hauek dira: lerro-erreserba deiturikoa, Kode Zibilean ezarritakoaren parekoa; alargun-erreserba, hori ere Kode Zibilean ezarritakoaren parekoa; ezkontza dela-eta dohaintzan emandako ondasunen erreserba; eta, orobat, komunikaziopeko ondasunak banatzean desberdintasunik egon ez dadin ezarritako erreserba.\nerreserbak eta ohartarazpenak egitea\nNotarioak, agerkai publikoa eskuestean, zenbait argibide ematen dizkie egilesleei, legearen betetzea errazteko, eta, horrekin batera, egilespenaren ondorioak eta betebeharrak hobeto ulertarazteko.\nEskrituren edo akten bukaeran, beti agertzen da atal berezi bat. Atal horretan, notarioak agerrarazten du ea egintza edo negozioa zergen mende dagoen, zein epe dagoen zerga horiek ordaintzeko eta zein ondorio izango duen zerga horiek ez ordaintzeak; bertan agertzen da, beste ildo batetik, ea kontuan hartu beharreko beste eskubiderik dagoen (adibidez, atzera-eskuratzeko eskubiderik), edota, Datuen Babeserako Legearen arabera, eskrituretan agertzen diren datuak datu-baseetara bilduko diren etab.\nAtal horren edukia (bere horretan ager daitekeena edo agiri osoan zehar sakabanaturik egon daitekeena) era askotakoa izan daiteke, agiriaren beraren edukiaren araberakoa delako.\nes instrucción de reservas y advertencias\nNotarioak berak zaindutako protokoloa. Zuzenbide historikoan, protokolo horrek bere baitara biltzen zituen testamentu itxiak eta irekiak, bai eta ezkontzatik kanpoko seme-alabei buruz egindako aitorpenak ere. Horrekin lortu nahi da dokumenturik nabarienetan isil-gordea bermatzea, protokoloa notarioaren beraren ardurapean dagoelako. Erregelamenduaren arabera, gaur egun ere, protokolo hori bada izan; baina, errealitatean, haren existentzia urria dela esan daiteke.\nes protocolo reservado\nAgiri hori administrazio eskudunari helarazten zaio, eta, bertan, ebazpen zehatza ematea eskatzen da.\nAdibidea. Eskabidean, Oinordetzaren gaineko Zerga likidatzea eskatzen dute jaraunsleek.\nAgintari edo funtzionario eskudunak agiriaren kautotasuna baieztatzea.\nes reconocimiento de escritura\nNotario- eskrituraren bitartez, egintza edo negozio juridikoa agerraraztea.\nAdibidea. Salerosketaren eskritura egitea da salerosketa hori eskritura publikoan agerraraztea, aurretiaz agiri pribatua izan den ala ez kontuan hartu gabe; edo aurretiaz hitzezko hitzarmen hutsa egon bada ere.\nNotario-agiri publiko horretan, negozio juridikoak jasotzen dira; notario-aktetan, berriz, egintza edo egitate juridikoak jasotzen dira. Eskritura publikoa, izatez, notario-agiria da. Beste fede-\n-emaileek ezin dute eskritura publikorik egin.\nBestalde, eskritura publikoa agiri publikoa da. Ez dago, beraz, “eskritura pribaturik”, nahiz eta batzuetan esamolde hori erabili; agiri pribatu horietan “eskritura” izena okerretara erabiltzen da, dela ezjakintasunarengatik, dela notario-eskrituraren izen ona eta ospea baliatu nahi direlako.\nEskriturak Jabetza Erregistroan inskribatzeko moduko agiriak dira, baina eskritura guztiak ez dira beti erregistroetara eramaten; batzuetan, eskrituretan jasotako negozioak ez dira inskribatu behar.\nAdibidea. Negozio juridikoak dira, eta, ondorenez, eskrituran jasotzen dira salerosketa, herentzia, hipoteka, ezkontzako itunak, emantzipazioa eta sozietatearen eraketa.\nNegozio batzuk ez dira inolako erregistrotan inskribatzen, adibidez, ahalordea ematea, alde bakarreko negozioa egitea edota zorra aitortzea, hori alde bikoa bada ere.\nEgintza juridikoak dira, eta, ondorenez, notario-aktan jasotzen dira egitateak nahiz agertzailearen adierazpenak, edota notarioaren aurrean lortutako argazkiak.\nes escritura pública\nEskubideen kategoria horretara biltzen dira ondasunen gainean zuzeneko eragina dutenak; halakoetan, titularrak zuzeneko harremanak ditu ondasun higigarri edo higiezinarekin. “Eskubide erreal” deitzen zaie, latineko “res, rei” hitzari erreparatuta; latineko hitz horrek “gauza” adierazi nahi du.\nJabetza Erregistroan eskubide errealak bakarrik inskribatzen dira.\nAdibidea. Jabetza-eskubidea da eskubide erreal nagusia. Eskubide errealak dira, orobat, gozamena, zortasuna, hipoteka eta enfiteusi-zentsua.\nes derecho real\neskuespena / eskuestea\nNotarioak egintza juridikoaren egilespenean parte hartzea, eta, horrela, egintza juridikoa zein agirik barruratu eta agiri horri izaera publikoa ematea.\nEzin daiteke esan notarioak eskritura “egilesten” duenik. Egilesleak negozioaren alderdiak dira (saltzailea, eroslea, mailegu-hartzailea, testamentugilea etab.). Notarioak, ordea, eskriturak eta notario-aktak “eskuesten” ditu, eta merkataritzako polizetan “esku hartzen” du. Beste akats bat da ondokoa ulertzea: notarioaren eskuespena da notarioak negozioari ikus-onespena ematea, hau da, notarioak ez du besterik egiten negozioa “ahalbidetzea” baino, negozioa bere jardueratik kanpoko zerbait delako; kontratua sinatu delako "fede" baino ez du ematen notarioak. Egin-eginean ere, egia da notarioak fede ematen duela, baina haren eginkizuna askoz konplexuagoa da.\nInterpretazio zuzena eginez, notarioak, agiria eskuestean, horren oso-osoko “egile” dela adierazten du. Agiria notarioarena “da”: notarioak agertzaileak identifikatu ditu, horien gaitasuna baloratu du, negozioaren legezkotasuna kontrolatu du eta aholkularitza juridikoa eman du. Eta horren guztiaren gaineko fede publikoa emango du. Jarduera horiek guztiak burutzea da, hain justu ere, eskritura eskuestea. Izan ere, eskriturak eta aktak lehenengo pertsonan idatzita daude; horietan, notarioak bakarrik hitz egiten du: “Nire aurrean, … notario naizen honen aurrean agertu dira… eta egiletsi dute… eta nik horren guztiaren gaineko fede ematen dut”. Berak azaltzen du zer gertatu den, eta ez alderdiek.\nEsku-hartze deritzo notarioak merkataritza-polizen kasuan burututako jardunari. Notarioak eskuetsi egiten ditu eskriturak eta aktak; polizak, berriz, esku hartu egiten ditu. Horren harira, urtarrilaren 19ko 45/2007 Errege Dekretuak aldarazi egin du notariotzaren antolakuntzari eta araubideari buruzko erregelamendua. Harrezkero, notarioaren esku-hartzeak berarekin dakar notarioak legezkotasuna kontrolatzea, eta, bereziki, honako hauek: notarioak kontratugileak identifikatzea; horien inguruabarrak aipatzea; notarioak egilesleen gaitasuna epaitzea; egintza nahiz kontratuaren kalifikazioa bertan dagoena izatea; negozio juridikoaren edukia bat etortzea parte-hartzaileek egindako borondate-aitorpenekin; ezarri moduan lege-erreserbak nahiz ohartarazpenak egitea; eta, bukatzeko, polizaren edukiarekin ados egotea eta hori onestea, egilesleek hori idatzi duten bezala, eta horiek notarioaren aurrean sinatu izana. Behin poliza esku hartuta, notarioak horren jatorrizkoa gorde behar du, debekatuta baitago hori zirkulazioan jartzea.\nGai edo negozio zehatz bati buruzko agiri guztien multzoa. Burututako jarduera edo eginbide guztiak idatziz agertzea.\nOfiziozko papera, zigiluduna, tinbreduna.\nPaperezko orri horrek estatuaren zeinu ofizialak ditu; haren zenbatekoa aldagarria da; eta nahitaezkoa da hura erabiltzea, agiri zehatz batzuk idazteko.\nes papel de estado\nEstatutuari edo estatutuei dagokiena.\nes estatutario, -ria\nKidego, elkarte eta antzekoentzat, lege-balioa duen araua edo erregela.\nAdibidea. Sozietateek, elkarteek edota auzokoen erkidegoek euren estatutuak dituzte, eta haien jardunari araudi berezi hori aplikatzen zaie.\nexekuzioa / exekutatzea\nProzedura judizial edo administratibo horretan, ondasunak enbargatu eta saldu egiten dira, zorrak ordaintzeko edo legezko betebeharretatik edozein nahitaez betetzeko.\nNorbaitek agintari judizial edo administratiboaren aurrean bere burua ez aurkeztea, agintariak horretarako zitazioa egin eta gero.\nNotarioak agerkai publikoan egiten duen adierazpena; horren bitartez, notarioak bere aurrean agertu diren pertsonak identifikatzen ditu.\nNotarioaren betebeharra da eskritura, akta, poliza nahiz beste edozein agiri sinatzeko agertzen direnak identifikatzea. Identifikazio hori egin daiteke nortasun-agiri egokien bitartez (nortasun-\n-agiria, pasaportea, bizilekuaren inguruko txartela etab.); gerta daiteke, orobat, notarioak pertsona ezagutzen duelako fede ematea, pertsona horrek agiriak ekarri zein ekarri ez. Ezagutze-fede horren bitartez, notarioak adierazten du pertsona horren nortasuna ezagutzen duela, adibidez, laguna delako, betiko bezeroa edo udaleko alkatea. Notarioak ez baditu agertzaileak ezagutzen, eskrituran agerraraziko du agertzaile horiek identifikatzen dituela, kasuan-kasuan aipatutako nortasun-agirien bitartez.\nes fe de conocimiento\nLekuko horrek agiriaren eskuespenean parte hartzen du, notarioak zuzenean ez dituelako egilesleak ezagutzen, eta, horregatik, lekukoak berak identifikatu behar dituelako egilesle horiek.\nEgilesle-agertzaileak notario-agirietan identifikatzeko, nahikoa da nortasun-agiria edo antzeko agiria erakustea, edo notarioak zuzenean haiek ezagutzea; bi aukera horietatik bat izan ezik, lekukoek parte hartu behar dute. Lekuko horiek egileslea ezagutu behar dute eta notarioarentzat ezagunak izan behar dira.\nes testigo de conocimiento\nAuzitegiari edo epaileari eskaera hori egiten zaio, ez dezan auzia aztertu, horretan ez delako inpartziala izango.\nezeztapena / ezeztatzea\nEgintza juridiko horren bitartez, norbaitek ondorerik gabe uzten du aurretiaz egiletsitako egintzaren bat, esaterako, testamentua, mandatua, edo, zenbait kasutan, dohaintza.\nEgintza juridikoa deuseztatzea, ondorerik gabe uztea.\nAdibidea. Ohiko adibidea da testamentua ezeztatzea: nahikoa da geroko testamentua egilestea, aurreko testamentua ezeztatuta gera dadin, salbu eta beren-beregi adierazten denean aurrekoak bere indarrari eutsi behar diola. Horregatik esaten da testamentuetan azkenak bakarrik balio duela.\nProtokoloaren gaineko ardura duen notarioak testu labur hori idazten du ahalorde-eskrituretan edota kargua izendatzeko eskrituretan, geroagoko eskrituraren batek aurreko horiek ezeztatu dituenean.\nAhalordea ezeztatzen denean (hau da, ahalorde-emaileak ahalorde hori deuseztatu duenean, ezeztatze-eskrituraren bitartez), eskritura eskuetsi duen notarioak ezeztapen horren berri eman behar dio, ofizio bidez, ahalordea eskuetsi zuen notarioari; horrela, ofizioa jasotzen duen notarioak horixe agerraraziko du, sinatutako oharraren bidez, ahalordearen matrizean. Geroago ahalorde horren inguruko kopia berriak eskatuz gero, matrizea kontsultatzean, agerian geratuko da ahalordea ezeztatuta dagoela, eta, beraz, eraginik gabekoa dela.\nHorri kalterik egin gabe, komeni da Ahalorde Ezeztatuen Agiritegi Elektronikoari jakinarazpena egitea; agiritegi hori, SIC deituriko horretan dagoena, abian jarri zen 2001. urtearen hasieran, eta, erreminta praktikoa den arren, ez dago jasota notario-erregelamenduan.\nes nota de revocación\nEzkontideen arteko notario-eskritura publikoa da; haren oinarrizko edukiak barruratzen du ezkontideen ondasunei buruzko araubidea ituntzea, bai eta aurrekoa likidatzea ere. Ezkonduta ez daudenek ere egiletsi ahal dituzte ezkontzako itunak, baldin eta haiek egiletsi ondoko urtean zehar ezkontzen badira.\nAdibidea. Ohikoena da ondasunen banantze-araubidea ituntzea, lege-aginduz irabazpidezko sozietatea ezarri denean; eta, bide batez, une horretako irabazpidezko ondasunen inbentarioa egitea eta halako ondasunak bi ezkontideen artean banatzea.\nes capitulaciones matrimoniales\nezkontzaren araubide ekonomikoa\nEsamolde orokor horrek adierazten du ezkontideen artean hainbat modu daudela, haien ondarea antolatzeko. Araubide hori zein den kontuan hartuta, gerta daiteke ezkontza bitartean eskuratutako ondasunak erkideak izatea; batzuetan, ezkontzaren aurretik ezkontide bakoitzarenak zirenak ere erkide bihurtzea; eta, beste kasu batzuetan, ondasun erkiderik ez izatea, ezkontideek hala nahita eta beren beregi kontrakoa ezarri ezik.\nKode Zibilak, ezkontzaren araubide ekonomikoei dagokienez, hiru hauek arautzen ditu: irabazpidezko sozietatea, ondasunen banantze-araubidea eta irabazietan parte hartzeko araubidea (azken hori praktikan oso gutxi erabiltzen da). Bizkaiko foru-zuzenbide zibilak, aldiz, badu ere bere araubide ekonomiko propioa, hain justu ere, foru-komunikazioarena.\nEzkontzaren araubidea beren beregi hitzartu daiteke ezkontzako itunetan; halako itunak notario-eskritura publikoak dira. Alabaina, ezkontzako itunik egiten ez bada, ordezko lege-araubidea aplikatu behar da; zuzenbide erkidea aplikatuz gero, ordezko araubide hori bat da, eta foru-zuzenbidea aplikatuz gero, berriz, beste bat. Zuzenbide erkidean, ordezko lege-araubidea irabazpidezko sozietatea da. Bizkaiko foru-zuzenbide zibilean, berriz, foru-komunikazioa da ordezko araubidea.\nes régimen económico matrimonial\nErregistro zibil eskudunean ezkontzari buruzko inskripzioa egitea eta horren erregistroa alderatzea.\nes partida de matrimonio


EAJ-PNV Gipuzkoako Batzar Nagusiak: KALERATUTAKO JABEEK GAINBALIO-ZERGA ORDAINTZETIK SALBUESTEKO ESKATU DU EAJ-PNV-K.\nKALERATUTAKO JABEEK GAINBALIO-ZERGA ORDAINTZETIK SALBUESTEKO ESKATU DU EAJ-PNV-K.\nJeltzaleen batzarkide taldeko bozeramaile Xabier Ezeizabarrenak esan duenez, “helburua herritarren artean injustizia egoerak ekiditea da”.\nEgunez egun familia gehiago bere etxeetatik kaleratuak izaten dira, izan ere, ezin diete maileguei aurre egin. Hori guztia gutxi balitz, sendi horiek, gainera, Hiri Lurren Balioaren Gehikuntzen gaineko zerga ordaintzen jarraitu behar dute. Hori del aeta, EAJ-PNV batzarkide taldeak proposamena aurkeztu du Gipuzkoako Batzar Nagusietan eta honakoa eskatu du: kaleratutako jabeek gainbalio-zerga ordaintzetik salbuesteko.\nArlo honetan jeltzaleen eledun Xabier Ezeizabarrenak esan duenez “segidakoa eskatzen dugu: gaia arautzen duen 16/1989 Foru Araua aldatzeko; alabaina, arauak hala aginduta, egun, kaleratutakoek gainbalio-zerga ordaintzen jarraitu behar dute eta, hori, bidegabekeria da”. Ezeizabarrenak azaldu duenez, “Gipuzkoako Batzar Nagusiei eskatzen diogu Arau Forala aldatzeko eta, era berean, gainbalio-zerga higiezinaren jabe berriak ordaintzeko”.\nHalaber, EAJ-PNVren bozeramaileak segidakoa azpimarratu du: “araudia aldatzea beharrezkoa da eta, ondorioz, beste hainbat egoera aztertu behar dira, lurraldean hiritarren arteko injustiziarik ez egoteko”.


Biomerkataritza etiko eta oso koloretsua | Reportajes | 7K\nMarian Azkarate Actualizada:\nJarduera kriminal odoltsuenen parekotzat jotzen dute zientzialariek, hainbat animalia eta landare espezie desagertzeko zorian baitaude bizitza basatiaren inguruan mugitzen den legez kanpoko merkataritzaren erruz. Zifra zehatzak ematea zaila den arren, irabazi handiak ematen dituela argi dago eta, WWF erakundearen arabera (Naturarentzako Mundu Funtsa), nazioarteko merkatu ilegalen «taulan» animalia eta landare basatien salerosketa laugarren tokian kokatzen da, narkotrafiko, gizakien salerosketa eta produktu-faltsutzearen atzetik. Negozio ilun honen errentagarritasuna zuzenki proportzionala da bere suntsipen ahalmenarekin. Planetaren biodibertsitate galeraren bigarren eragilea da, habitat-suntsiketak soilik gaindituta.\nTamalez, isileko ehiza eta merkataritza ilegala kontinente guztietan aurki daitezke. Ehiza ekialdeko Afrikan eta Latinoamerikan egiten da, batez ere; salmenta, Txinan... eta Estatu espainolean hein handi batean. Arazoa urruti dagoela uste dutenek jakin dezatela flora eta faunarekin loturiko trafikoaren foku aktiboenetakoa Iberiar penintsulan kokatzen dela, eta punta-puntan dagoen eskaera maskotena dela. Interpolen datuen arabera, narkotrafikoak darabiltzan bide berberak erabiltzen dituzte animalia eta landareen trafikatzaileek. Modak izaten dira, baina batez ere narrasti eta anfibioak mugitzen dituzte, baita intsektuak ere.\nDesagertzeko arriskuan. Hau ekiditeko asmoz, Poliziaren kontrolez gain, Ekuadorren basa egoeran harrapatutako anfibioen legez kanpoko merkataritza geldiarazteko ekimen bat bultzatzen ari dira: anfibio arraro eta koloredunen biomerkataritza etikoa, alegia. Quitotik 10 kilometro eskasera dago San Rafael herria eta bertan dago Wikiri enpresa zientifiko pribatua. Bertan igel mota desberdinak hazten dituzte, horietako batzuk endemikoak edota egoera naturalean desagertzeko arriskuan daudenak. Hazi eta gero AEBetara, Japoniara eta Europara bidaltzen dituzte.\nEta zenbatean eros daitezke hor hazitako igel bitxiak? Ez dira batere merkeak, 600 bat dolar estatubatuarretara ere irits baitaitezke.\n«Negozio honek mugitzen duen dirutzaren adierazle bat besterik ez da», esan digu Lola Guarderas Wikiriko kudeatzaileak, beirazko igel bat erakusten digun bitartean. Igelak duen azal gardenari esker, bere organoak eta bihotz gorriaren taupadak ikus ditzakegu. 5.000 metro karratuko instalazio zientifiko hau Los Chillos izeneko haran beroan dago, ibai baten ertzean. Bertan eraikitako laborategietan ugaltzen dituzte anfibioak, basa populazioan ez baitute eraginik sortu nahi. Honi esker biomerkataritza etikoaren zigilua lortu ahal izan dute. Guztira 40 espezie «lantzen» dituzte; horien artean, Agalychnis spurrelli izeneko (Spurrellen tximua), Cruziohyla calcarifer (hosto ederrekoa), Hypsiboas picturatus (zuhaitz koloreduna edo Chachi) eta Hyalinobatrachium aureoguttatum (Eguzki kristalezkoa).\nEraikin berean dago Ikerketarako eta Kontserbaziorako Jambatu gunea, Guarderasen koordinazioaren mende hau ere. «Honek ez du zerikusirik espezieen trafiko ilegalarekin, zeinak zuzenean basora joan eta ahal eta nahi duena hartzen baitu, gero esportatzeko. Horrek basa populazioan min handia eragiten du», salatu du. Ekuadorren basanimaliak harrapatzea eta merkaturatzea debekatuta dago.\nEz da harritzekoa, planetako biodibertsitate handiena duten herrialdeen artean baitago; esate baterako, 600 igel mota ditu –ezagutzen direnak, agian gehiago egon daitezke–, horietatik 186 desagertzeko arriskuan. 2005. eta 2014. urteen artean, 1.280 milioi dolarreko etekinak izan omen zituzten ehiztari eta merkatari ilegalek.


Israeldarrekin autobusean - Filipinetatik\nHasiera » Brasil » Israeldarrekin autobusean\nRio de Janeiroranzko autobusa.\nRio de Janeiro bidean goazela gure atzean ozen hitz egiten, nongoak diren erakutsi nahiean edo, berriketa bizian neska-mutil koadrila bat dago. Urteak bidaiatzen daramazkidan arren, onartu beharra dut batzuetan zaila zaidala aurriritziak albo batera uztea. Gaurkoa egun horietariko bat dela konturatu naiz. Artaldean bidaiatzeak ematen duen segurtasunarekin pasaporte israeldarrak eskuan arro daramatzate motxilero lagun taldea.\nNongoak diren jakitea erraza izan da, hebreera entzutera ohitua ez egon arren, Oi va voi musika taldearen kantu batzuetan izan ezik. Gazte israeldar hauek janzkera mendebaldartarra dute, hain zuzen ere, euskaldun askok darabilten medi-arropa marka garestiak, baina ahotan darabiltzan hizkuntza ez da mendebaldar herriena.\nEgia da ezagutzen ez ditudan pertsonak direla horiek baina euren estatuak sorrarazten didan amorrua baretu ezinean nabil. Buruari eragiten, euren estatuak egiten dituen basakeriez zein iritzi izango ote duten jakinmina piztu zait. Beraiekin solasean aritzeko horrelako gaiez hitz egitea modu egokiena ez dela pentsatu dut, orduan sakon arnasa hartu eta lasaitzen saiatu naiz. Burua bare eta tente. Pertsonak estatuen gainetik daude eta ez diuzte estatu horiek egiten dituzten basakerien zama gainean eraman behar. Pentsatzen jarri naiz eta israeldarrak eta judutarrak baita ere pertsonak direla ondorioztatu dut. Halaxe da. Nolanahi ere, eta soilik bada ezpada, autobuseko komunean burutik kendu ezin dudan mezua idatzi dut: FREE GAZA & PALESTINE!\nArgentinan bizitako Gonzalo lagunari eguneko “balentria” kontatzen ari nitzaiola, berak pixka bat sakonago azaldu dit zergatik egiten dituzten israeldar gazteek artaldean bidai horiek Hego Amerikara. Dirudienez, soldadutza egin eta gero “aberriaren alde” egindako lanaren truke familiak bigarren lur promestua deskubritzeko bidaia oparitzen die. Lur promestuaren kontuari zentzua hartu diot Theodor Herzlek, sionismoaren fundatzaileak, Israelgo estatua eraikitzeko Argentinan lurrak erosteko 1882. urteko proposamenaz oroitu naizenean. Litekeena da hori pasadizo historiko bat baino ez izatea. Edonola ere, gazte israeldar askorentzat Hego Amerikara bidaiatzeak distira berezia duela dirudi.


PlayHugeLottos.com Launch gune berria itxura\nPlayHugeLottos.com Online loteria txartel erosketa portal seguru bat Egiaztatutako sarrerak eskaintzen handiena loteria munduko jolasak batzuk sartu , potentziala jarriz zure esku jackpots irabazteko erabat izar behar da .\nAurretik, atzerritik jackpots Oro har , herrialde Partikular herritarrek erreserbatua ziren , baina PlayHugeLottos.com ia edozein ezagun Loteriak du mundu osoko of sartzeko esparrua du benetan zabaldu esker eta askoz eskuragarriago norbaitek bihurtu .\nHaien hamalau eragiketa urteotan , PlayHugeLottos.com erakutsi du bere burua, behin eta berriro zenbaki bat fidagarria eta fidagarria erosketa agente munduko Loteriak nagusien guztientzat izan nahi du, eta egia gisa merkatuan liderrak definitu eta zementuzko beraiek dute bere eremuan .\nEgia ostatu Beren soiltasuna eta osotasuna enpresa- metodo guztietan filosofia dela , PlayHugeLottos.com bezeroak pozik milaka errekurtsoa benetan global bat ia guztietan kontinente bakar on ditu eta aktiboki eskuragarri dauden Loteriak handienetako batzuetan gaur partehartzea.\nBeren attentiveness maila superior Haien bezeroei da eta protokoloak profesionala bakarrik, Haien hazkunde esponentziala enpresa esperientzia du ikusi , betiereko bat oinarri , marka bezero berriak sortu sinatu bakar egunero rekin PlayHugeLottos.com batera , hau da , besterik gabe, gehiago testamentuan Haien duten merkatu liderrak gisa estatus eta Haien mota eskuragarri gaur gehienak fidagarriak zerbitzuaren hornitzaileak .\nHaien lehen webgunea izan zen, 1998an abian jarri zenetik , PlayHugeLottos.com beti kudeatzen ditu, egungo eta garrantzi internet enpresa arrakastatsua indizea jarraituko dute. Gehiago frogatzea ere, hau dela eta eboluzioa da , harro webgune berria bat , zure beharren arabera ingeniaritza Obaba iragarriko dira .\nPlayHugeLottos.com Lehendik dauden bezero guztiak diseinu berrira warmly zaharra Gunean gogora , oraindik gune berria askoz garbiagoak , sleeker interfazea Hori borondateak eta harekin elkarreragin animatzen zaren harrotuz batera izango aurkituko duzu . Jolasean funtzionalitate guztiak ere hobetu egin dira , gaur egun eskaintzen dizu osoko loteria zure etxean erosotasuna esperientzia bat .\nPlayHugeLottos.com Webguneak beti jartzen du jokalari Konfidentzialtasuna eta segurtasun nabarmenduz gogoa eta zorrotz bat eta gure aurreko eredu burdin -jantzitako zen bitartean , gure diseinu berria egiten zaharra Agertu primitibo izan aldean. Zer hau equates zuretzat , gure baloratzen jokalari , bat parekorik , paregabeko online loteria esperientzia Hori utziko ez zure informazio pertsonala ari edozein puntutan arriskutsua buruzko kezkak edo kezka da - hori guztia utzi duzu kezkatu da zein zure nazioarteko gogoko Loteriak ra sartu nahi duzun.\nOnline Loteriak munduarekin berria bada , orduan gainerako ziurtatu zarela eskuak gai batera PlayHugeLottos.com . Bere web nabigazio erraz eta intuitiboa menuak eskaintzen ditu , Bere bezeroarentzako zerbitzua agenteen laguntzarekin hutsa click kanpoan eguneko edozein unetan . Informazio loteria behin That erantzuteko egiten dute izateagatik bere web orrian aurki daiteke, eta izena emateko prozesuan brisa bat da .\nDuzu inoiz longed bada big- Partaidetza Loteriak lehiatuko AEBetako Powerball edo Mega Milioi jokoak, non jackpots gisa 656 milioi dolar gisa handiko Peak gaitasuna bezala lehortu , eta ondoren PlayHugeLottos.com zure aukera atari zenbaki bat berria izango da baliozko eta legezko Loteriak global premium hauek sartu sarrerak . Erraldoi irabaztea ez da inoiz erraza honen aurretik PlayHugeLottos.com!


Gizakitasuna - Aberriberri bloga\nAsteazkena, 5 azaroa, 2014\n5 azaroa, 2014 4 azaroa, 2014\nOraindik oso hurbil dugun iraganean, gizakitasunaren aipamen hutsa irrigarria iruditzen zitzaion gure arteko jende askori. Alor ezberdinetatik eta kontzienteki oldartu zitzaien hauetako batzuek ikuspegi humanistei, pertsonaren alde egitea jarrera atzerakoia bezala mespretxatuz.\nGogora ditzagun erasoaren iturburuetako batzuek. Batetik, asmo politiko jakin bat (klase edo herri-zati baten izenean altxatakoa) gizakiaren gainetik jarri izan zuten indarkeriaren igarleek aiparazi behar ditugu. Bestetik, oparoaldiak sortu kiribilaren erdi-erdian harrapatuta geundela, gure inguruko gehienontzat gizakitasuna zokoratuta geratzen ari zen. Gure beharren asetzea estatua edo merkatuaren eskuetan utzita, bazirudien gure bizimolde berriarentzat gizakiaren duintasuna eta burujabetza garatzea baino emankorragoa zitzaigula gizabanako eskubide orodun izatea, sektore publikoak eta sustatzaile pribatuek gero eta bereago egiten ari ziren bezerotza-sistema baten baitan. Guzti horren eraginez, euskal gizartearen oinarrian betidanik indartsu agertu den elkarrekiko arduratzeak ez du oraingo belaunaldietako pentsamoldean historian izan duen balio bera. Ez gara ohartzen galtzen ari garenaz. Munduan “nekezago aurkituko da praxi komunitario hain aberats eta eraginkorrik” dio Joseba Azkarragak.\nGauzak, baina, aldatzen hasiak omen dira. Ekintzetan gutxi sumatzen bada ere, hizkuntza bestelakoa erabiltzen ari gara. Krisian amildu ginenetik, inoiz baino gehiago aldarrikatzen dugu gizakiaren nagusitasuna eta gizarte zibilaren susperketa behar direla. Badirudi azken aro honetako zeinua dela humanismoa. Garaiko zuzentasun politikoak horrela eskatuta, dena, alor guztietan egiten den edo egin nahi den oro, gizakiarentzat egina bezala aurkezten zaigu. Hala eta guztiz ere, sarritan balirudike hizketa beraren azpian kontrajarritako esanahia duten ideiak erabiltzen ari garela. Kontuz Lewis Carroll idazlearen Humpty-Dumpty pertsonaiak adierazi zuen jokabidearekin: “Nik hitz bat erabiltzen dudanean, nahi dudan esanahia du”. Hori izan baitaiteke elkarrekin egin behar ditugun gauzetarako gerta lekigukeen oztoporik gaindiezinena.\nOraindik batzuentzat, gizakia aipurik behar ez duen esan gabe doana bada ere, gero eta zailagoa egiten ari zaie pertsonaren erreferentzia jakinik gabeko diskurtsoa egitea. Ezin da giza izakia saihestu, gizarteaz ari garenean. Banakoa eta kolektiboa banaezinak dira, batera doaz. (Agian, hortxe dago gizartearen ordezkoa bihurtzen ari den jendartea hitzaren ahuldadea, beraren bidez ‘masa’ irudikatzen dugula eta ez gizabanakoa). Gizakiaren aipamenik eginda ere, batzuek modu batera eta besteek bestera definitzen dute. Esaterako, zer izan behar du gizakiak, politika eta ekonomiaren oinarria edo/eta helburua? Oinarria izateak esan nahi du berebiziko garrantzia duela gizakiak duen egitekoa politika zein ekonomiarako. Oinarria ezin da ezabatu, eraikin guztiaren azpia jan eta egitura osoa eraitsi gabe. Gizakia ere helburu bezala ager daiteke, baina ez bere buruaren jabe, besteren eskuetan dauden erabakien objektu hutsa balitz bezala.\nEz dugu urrutiegi joan beharrik ikusteko zenbat ankerkeria egin diren gizakiaren askapena lortzeko aitzakipean. Eta nola zuritzen dituen Otegik orain gutxi Berria egunkariari emandako elkarrizketan, beraien printzipio etiko gisa “borrokan ari den iraultzaile orok, aukeran, giza sufrikario gutxien sortuko duen bidearen alde” egin behar duela aipatzen duenean. Bertatik bertara ikusita dugu zein eratako askapen iraultzailearen alde ari diren giza sufrikario dosiren bat ezinbestekoa dela aurreikusten duten hauek. Adierazpen anti-humanista hauen ondoan, Xabier Lete zenak osteko hitzekin egin zuen iritzi eta jokaera hauen ukazio kategorikoa ere aipatzekoa da: “ez dezala nehork, etorkizuneko paradisu-jardinaren izenean, kale-bazterreko lore bat bakarra ere zanpatu”. Guztion ongia ezin baita eraiki gizaki bakoitzarena alboratuta. Horrenbestez, ba al dago bi posizioen arteko transakzio politikoa lortzerik? Berriari egindako adierazpenekin, Otegik ateak itxi egin dizkio gure gizartearentzat oinarri etiko humanista bat partekatzeari.\nPertsona erdigunean jarri behar dela badiote ere, borroka-bideetan ezin direla gizakiaren gaineko kalte kolateralak ekidin esaten dutenek ez dira gizakia dagokion lekuan jartzen ari. Benetako gizakitasuna non dagoen eta non ez ezagutzeko, beraz, nahikoa da gogoratzea gizakiak oinarri eta helburu izan behar duela, eta bere gain, bere hurkoenen laguntzarekin, hartu behar duela etengabeko jomuga izan behar duen bere buruaren askabidea.\n10:32 5 azaroa, 2014\nBeti bezala Rekondo jauna bere lerro sektarioan, hura eta bereak munduko humanismoko elitea dira.Aurkari politikoak gaitzaren ardatza dira.\nDoktrina Tea Parthy euskalduna, Jainkoak bedeinkatuta, nola ez ba.\nOso humanista Rekondo sentitzen du excelso , hutsik gabeko ibilbideko hura eta bereak , ez du inoiz egin faltarik edo irristarik autokritikarik minimoena merezi duen.\nNik ere Xabier Lete-ren hitzak egiten ditu nireak baina ahalik eta zentzu zabalenean.\nLorategia eraiki behar dugu guztien artean , behetik goian, herritar guztien gozamenerako, ez soilik herriaren zatiki pribilegiatu eta solidaritaterik gabekoko.\nEfektu kolateraletakoa erasoko politika gutxiesgarrikoa aurpegira bota behar diezu zuen bazkide espainolistei eta zuen lagun yankeeei, horretako asko dakitela.\n12:26 5 azaroa, 2014\n“Ez dezala nehork, etorkizuneko paradisu-jardinaren izenean, kale-bazterreko lore bat bakarra ere zanpatu”\n“Nik hitz bat erabiltzen dudanean, nahi dudan esanahia du”\nesaldien erlazioa gehiegitan jasan dugu gure herrian. “Askapena”ren, “demokrazia”ren edota “burujabetza”ren esanahia zokoratu, aldrebestu eta eraldatu da. “Etika iraultzailea” bertan “etika”ren eraldaketa tranpati eta gezurtia.\nArgi hitz egitea, konfidantza eta elkarlanaren lehen urratsa bedi.\n17:34 5 azaroa, 2014\ngizakitasunaren harira, eredu inperfektuak izanda, jakina, baina erreferente bikaiñak ditu jeltzale honek:\n18:30 5 azaroa, 2014\n“oinarria edo/eta helburua?”\nBiak batera, baina kontuan arturik, oinarriak izatea gizakiaren jarrera aktiboa (elkarlana ta partehartzea) suposatzen duen bitartean, helburuak izatea jarrera pasibora daramagula.\nGaurko gizartea oso konplexua denez, antolakuntza beharrean dago, eta hori goitik behera eta baita behetik gora egin daiteke. Goitik behera egindakoa gure gain dagoen poderetik dependentzia suposatzen duen bitartean, behetik gora eraikitako elkarbizitza gizakiaren benetako independentzia dakar. Ez dago zuri ala beltz erabatekorik, baino bien arteko borrokan gailentzen dena definituko du gure gizartea.\n“iraganean, gizakitasunaren aipamen hutsa irrigarria iruditzen zitzaion gure arteko jende askori.”\nHori aldatzen hasi da, neurri handi batean aberriberritik egiten dezuten lan bikain eta konplexurik gabe humanismoaren alde . Gogoan daukat, orain dela gutxi , ezagun batek esan zidana: “Parece que estamos saliendo del armario. ” Eta nere ustez ez zaio arrazoirik falta.\n07:13 6 azaroa, 2014\nikuskera politiko desberdinen arteko konponketarako bide txarra artikuluaren egilearen aurkezpena.\nonen ( hura eta bereak ) eta txarren ( Otegi eta EHBildu jendea ) arteko liskarra ez da.\nZoritxarreko aurkezpen errepikakorra da , txip aldaketa, adimen politikoko beste mota bat, behar da.\n14:00 6 azaroa, 2014\nOporraldi labur batetik bueltan, ikusten det ez dela adorerik galdu Aberriberrin. Kaleumerekin banator, hasitako garra berarekin eutsi behar diozute (eta diogu komentarioak egiten ari geranok ere).\nTolosarraren usaia hartzen diot Aztertzaile eta baita zandunbideri. Tolosarrarena ez den estiloarekin idatzitako komentarioak dira, hala eta guztiz ere. Modu positiboan, eztabaidaren bila. Eta idazkeraz ere edertasunaren bila. Honek bai, honek beharko luke gure arteko diskusioaren tonua.\nBaina, ‘ikuskera politikoen arteko konponketa’ behar dela esaten duenean, argi dago ‘giza sufimendua’ ekidin ezinekoa dela eta ‘giza eskubideen’ absolutua planteatzen dutenen artean ez dagoela erdibitzerik, gizakiaren eskubide hauek galdu gabe.\nPrevious post La doble estafa; UPN frente a su propio espejo\nNext post Eztabaida: Iraileko CIS eta Soziometroa\nLa doble estafa; UPN frente a su propio espejo


Galdakaok Eternal Runningen parte hartzeko lehentasunezko izenematea ireki du | El Correo\nZurekinGaldakaok Eternal Runningen parte hartzeko lehentasunezko izenematea ireki du\nGaldakaok Eternal Runningen parte hartzeko lehentasunezko izenematea ireki du\nProba berezi honetan parte hartu nahi duten herritarrek gaurtik aurrera apuntatu daitezke\nXII. Eternal Running zirkuituak 4000 kidetik gora batuko ditu berriro ere Galdakaon. Kirola eta ikuskizuna uztartzen duen ekitaldian herritar orok parte har lezake. Lasterketa urriaren 8an ospatuko da eta online apuntatzeko abagunea dago jada. 2016ean izandako arrakasta handiaren ondoren, hirugarrenekoz proba herri bizkaitarrean egingo da.\nAurten antolakuntza eta udala lankidetzan arituko dira eta lehentasunezko izenematea ireki du Galdakaoko herritarrentzat. Honela, gaurtik urriaren 5a bitartean lasterketan parte hartu nahi dutenek Urretako kiroldegian apuntatu ahal izango dira goizeko 9.00tik arratsaldeko 17:00ra, 20 euroren truke. Hots, online egindako izenematea baino 10 euro merkeago.\nHonetarako, erroldatze ziurtagiria eraman beharko dute. Hau, nahi duenak Herriko Harrera Zerbitzuan izango du eskuragarri. Bestela, herriko kiroldegian abonatu txartela erakustearekin ere nahikoa dute.\n‘Eternal Running Invencible’ izeneko lasterketa oztopoez betetako ikuskizun dibertigarri eta ausarta da. Edozein atletak parte har lezake, ikusleek hauen espiritu borrokalaria ikus dezaten. Thunar Esportsek sortu zuen duela 16 urte. Mundu maila ospatzen den ekitaldia da eta Galdakao izango da Bizkaian ospatuko den udalerri bakarra.\n2002an 1000 korrikalari baino gehiagok hartu zuten parte. Izan ere, arrakasta handia izan du betidanik. “Garaiezin” hitza ikusiko da proban zehar uneoro, lasterketaren marka gisa. Ohiko oztopoak lastozko kamioiak, tobogan garaiezina, armiarma sarea irristaketa, apar gunea eta puzgarri zoroak dira.\nEsne Beltza, musika estilo ezberdinak nahasten dituen coctail koloretsua Armarik gabeko ehunka zaintzaile Bizkaiko 25 udal eraikinen babesle


Danio Proiektua - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\n1 minutuko irakurketa (83 hitz)\nAurten Danioen proiektuarekin jarraitu dugu. 2. ziklokoak ere parte hartu dute proiektuan eta gu bezala oso ondo pasa dute.\nNahiz eta bi gelak parte hartu bi ikerketa desberdin egin ditugu. Gurea hau izan da hemengo poster zientifiko honetan ikusten dena. Poster hau, Txusek konferentzia batean erabili du eta oso gustora gelditu da egin dugun lanarekin.\nBenetako ikerlariak bezala sentitu gara, bai gu eta baita 2. ziklokoak ere.\nsindromea txangoa ekitaldi koplak ageda ilusio PROIEKTUAK IBAIA BIKAINA MOZORROA Introduzca el texto aquí Ostadar kutxa proiektua Guraso elkartea amaia NAHIKOA DANTZA txokolatea bidaia sariduna barria ikasleak EZ DA TXISTORRARIK FALTA IZAN !!! HEMEN ARGAZKI BILDUMAREN AURRERAPENA.ONDO PASA IÑAUTERIETAN !!!! ipuinak #ESKOLA FESTA irteera Txirrita tresneria zuhaitz ipuin nazioarteko bizipenak COOKING tomatea IBILBIDEA down ipuina munduko JOLASA didaktikoa mari hiriburu TOLOSA egunerokoa ikastaroa MUSIKARIA zapaburu Igeldo duatloi Danio PETER PAN sukaldaritza eguraldia ZABORRA liburua bizirik mad murala platanoa errezeta ukendua GAZTAINA martxoa esperimentu JANARIA ingelera hirutxulo inurria eskea GIZON olentzero yogurra Imanol Mercero imanol txistorra GOZATU klima GAZTAÑAGA TRIPAKADA programa JAIA ereñotzu AGENDA baserria baratza aldaketa oporrak science BALEA txiki ingurunea euskara batidoa 21 pirritx eguna tanborrada natura HAMAIKETAKOA BERDINTASUNA txandaka abenturak park eskola futbol proiektu koloreak inauteria marrazoak KORRIKA altxorra lorez hitzkuntza EMAKUMEA basoa bixita urtebetetzea SUKALDEA Elkarrizketak MUTIL europa GABONAK liburu zaindu LAGUNTXO UDALETXEA DESFILE ETA MOZORRO FESTA IZAN DUGU saskia festa AZTERTZEN irudia bisita osteguna JANA neska bizimodua porrotx GAUR GOIZEAN OSTEGUN GIZENA OSPATU DUGU ESKOLAN GELAK PAILAZOAK oilasko igeriketa eguraldi planeta kontaketa adin KIROL santa Ereñotzu tailerra gona arotzenea paseotxoa klipa grabazioa altxorraren kutxa liga gorria familia EURIA #irteera NEURKETA kontalari antzerkia ENTSALADA Martxoak 8 bideo AUTOBUSA xumea katu intsektua AMANCAY ARGAZKIAK SOKATIRA zientzia AKURIUM unitate TXITAK INKUBADORAN from angiozar eskola on Vimeo. danbor HaurHezkuntza gonbidatu udaberria igela san sebastian KRISTINAENEA hiruhilekoa topaketa TOPAKETAK bolondres zelai lana aste santua etxea Musika ELURRA zozketa artoa


BILTOKIA aurkeztu dugu! – Joxemi Zumalabe Fundazioa\nAtzo Gasteizko Hala Bedi tabernan aurkeztu genuen. Bertan azalduko genituen egitasmo berri honen nondik norakoak eta funtzionamendua. Eskerrik asko hurbildu zinatenoi, baita Hala Bedi tabernari ere! Eta eskerrak ematen hasita, bide honetan inurri lana egiten aritu garen guztion alde, topa!\nTresna honen helburu nagusia, herri mugimenduentzako baliabideak elkartrukatzeko gune birtual praktiko bat izatea da. Bertan bildu dira, bidean sortzen joan garen material eta tresna pedagogikoak, baita beste hamaika txokotako kolektiboek sortutakoak ere (euskaraz eta gaztelaniaz batez ere). Bilatzailearen bitartez, norbere beharren arabera aukeratu daiteke, baita materialak deskargatu ere. Honez gain, espazio interaktiboaren bidez espazio hau hornitzen joatea da asmoa. Tresnaren erabilpen egokiaren inguruko irudi hau ere ondo dator gogoera ekartzea\nHemen webgunea erabiltzeko argipen batzuk:\nWebgunearen goiko partean duzue hizkuntza aldatzeko aukera, “bidali” botoiaren bidez materialak igotzeko txokoan sartu zaitezkete. “By-sa” botoiak litzentziaren inguruko azalpenetara zaramatza. Ez gara copyright-aren lagunak, baina badakigu gai hau ez dela erraza, beraz sinpleki azalduta: nonbaiten aurkitu dugun zerbait publikatu nahi badugu, lege-arazoak saihesteko onena, edukiak esteka bidez partekatzea da. Gure materialak badira eta partekatu nahi baditugu, besterik gabe igo edo idatzi.\n“Bidali” sakatuz gero, formulario batera salto egingo duzu, bertan igo nahi duzun materialaren datu batzuk idatzi beharko lirateke, zure kontaktua eman eta “bidali” sakatu. Dena ondo dagoela egiaztatuko dugu eta listo! Zerbait igotzeko arazoak ematen badizkizu, idatzi: komunikazioa@joxemizumalabe.eus helbidera.\nWebgunearen ezkerreko zutabean baliabideak nahieran aukeratzeko filtroak daude, bilaketa zehatzagoa edo orokorragoa egin daiteke. “Dinamikak”, “irakurgaiak”, “estekak” edo “bideoak” ataletan sartuz gero bilaketa mugatuagoa da. Edo bestela, bilatzaile orokorrean harakatzea beste aukera bat. Filtroetan gaiak “denak aukeratu” edo “ezer ez aukeratu” botoiak ere badaude.\nEta azkenik, behin material zehatz batera salto egiten dugunean: inprimatzeko aukera dago, helburuak eta deskribapenaz gain, atxikitako dokumentuak eta estekak ere badaude. Gaian klik egiten badugu (adibidez. “komunikazioa”), gai horrekin zerikusia duten materialetara bueltatuko gara.\nAzalpenak alde batera utzita, sartu webgunean! erabilgarri dago dagoeneko biltokia.joxemizumalabe.eus edo gure webgunean


Uberan - Euskal Idazleen Elkartea - Rosa Luxenburg-en "Kartzelako gutunak Sophie Liebknechti" mintzagai Amaia Lasarekin\nRosa Luxenburg-en "Kartzelako gutunak Sophie Liebknechti" mintzagai Amaia Lasarekin\nNoiz: azaroak 14, 18:45etan\nAmaia Lasarekin Rosa Luxenburg-en Kartzelako gutunak Sophie Liebknechti (Katakrak, 2019) itzulpena eta Lasaren beraren poesiagintza mintzagai izango dituzte.\n1918ko iraultzaren ostean askatu zuten Luxemburg eta bere lan iraultzailearekin jarraitu zuen. Ados ez bazegoen ere insurrekzio espartakistan parte hartu zuen. Gobernu sozialdemokrataren errepresio oldean hil zuten, 1919 urtea hasi berritan. Gutunotan naturarenganako maitasuna adierazten du. Kartzelan egondako hiru urte eta lau hilabeteetan artikulu politikoak eta manifestuak idatzi zituen, noski, baina bere lagun Sophiri idatzitako gutunotan nabarmentzen da ez ziola uko egin edertasun estetikoari: musikari, literaturari, txorien txioei, bizitzako une ederren oroitzapenei. Franz Mehringen esan ohi zuen «Karl Marxen ostean marxismoak sortu zuen buru miragarriena» zuela Luxemburgek.


Sozializazioa - Amara Berri Sarea\nIzaki sozial izatera eta hala jokatzera (eta ez taldearen menpeko, indibidualista, menderatzaile, parasito eta abarren moduan) garamatzan ikuskera da.\nSozializazioak elkarrekintza dakar:\nElkarrekintza besteekin jardutea da. Eman eta jasotzea. Elkarrekin sortzea.\nNahita sortu dugun antolamendu-egiturak ikasleei elkarreragitea ahalbidetzen die, askotariko testuinguru eta taldekatzeen bidez, eta, horrela, talde-lanaren balioa bizi, garatu eta ezagutuko dute. Egitura hori norberaren lana jarrera irekiarekin ematean datza, beste pertsona batek hobeto egin dezakeela onartzen ikasiz. Beste pertsonen ekarkortasuna jasotzen eta ezagutzen jakitea da. Edonorekin lan egiten ikastea.\nZailtasunei aurre egitea, norberak taldean duen egitekoa aurkitzea, etab. Ekarkortasuna esan dut, eta uste dut ez dela existitzen hitz hori; ez dut esan nahi norbaitek egiten duen ekarpena, zerbait gehiago da. Horretan utziko dut, hizkuntza bizia delako, eta hala lan gehiago emango diogu Euskaltzaindiari. Gauza bera gertatzen da irakasleokin, printzipio horrek gidatzen bagaitu. Antolamendu-egiturak askotariko testuinguruak ematen dizkigu guri ere: paralelo, sektore, ziklo, mintegi eta abarretako bilerak. Horietan ikasi dugu aztertu, planifikatu, bilakaera zaindu eta esku hartzeko elkarrekintza eta talde-lana ezinbestekoak direla, hezkuntza-koherentzia lortu nahi bada. Gure artean egitea ikasleekin egitea proposatzen duguna: norberaren lana jarrera irekiarekin ematea, besteena hartzea, edonorekin lan egiten jakitea, desadostasunak gainditzen jakitea, elkarrekin sortzea, laguntza eman eta jasotzea. Hori guztia gure lanbidean dugun gaitasuna berrestea da. Nire ustez, horrela baizik ezin da lortu indar morala, ondoren ikasleei horrelako jarrerak gara ditzaten eskatu ahal izateko.\nEmozioak azaleratzen laguntzen du:\nHarreman sozialetarako bizi-testuinguruak sortzen ditugu, ondo dakigu-eta horietan gogo-aldarteak azaleratzen direla, zentzumenek edo ideiek eraginda. Emozio horiek guztiak –atsegin ditugunak eta atsegin ez ditugunak– azaleratzen uztea eta gure burua ezagutzea eta onartzea heldutasuna lortzeko modu bat da.\nKontzeptu- eta jarrera-eskemak aldatzeko ezinbesteko baldintza da:\nPrintzipio horrek ez gelditzera garamatza, dakiguna jakintzat ez ematera. Aurrerabidean jartzen gaitu, etengabe aldatzen eta garatzen ari den aurrerabidean.\nSozializazioa-elkarrekintza, gizabanakoaren eta taldearen nortasuna sortzen duen kontrastazioa:\nTaldean identifikatzen gara eta talde garela ohartzen gara.


Uberan - Euskal Idazleen Elkartea - Bakardadeari aurre egiteko bideak\nBakardadeari aurre egiteko bideak\nOhe hotzak eleberria argitaratu du Jon Ariza de Miguelek, Elkar argitaletxearen eskutik. Argumentua: aspaldi urrundutako eta hoztutako adiskide bati bigarren aukera ematea erabakitzen du protagonista. Berriz abiatutako harreman horri buruzkoak aletzen dira beraz, baina, baita ere, beste hainbat gairi buruzko gogoetak.\nEstreinako liburua du Jon Ariza de Miguelek, eta Xabier Mendiguren Elkarreko editorearen hitzetan, sorpresa atsegina izan zen Arizaren lana jasotzea. Ezohiko moduan jorratzen ditu kultura eta musika, adibidez, eta euskal literaturan hain sarri agertzen ez diren giro eta erreferentziak ere badaude. Atzerriko hiri batean gertatzen da trama gainera, protagonista bera atzerritarra da. Horrek ere gehitzen dio arroztasun kutsua lanari. Liburuak badu beste berezitasun bat ere: testuaz gain, kapitulu bakoitzak marrazki bat dakar; Asier Madarietak egin ditu guztiak. Hitzaurrea, berriz, Angel Errok idatzi du.\nArizaren iritziz, askotariko hausnarketez gainera, liburuaren muina honako hau da: gizakiak, bakarrik baikaude, bi modutara egin diezaiokegu aurre bakardade horri. Batetik, norbait sar dezakegu gure bizitzan, bakardade hori betetzeko. Bestetik, bakardade hori gure laguntzat har dezakegu, eta horrekin bizitzen ikasi. Liburuan bi aukerak agertzen dira: ikusten dugu protagonista bakardadeari bakarrik aurre egiten eta ikusten dugu protagonista bakardadeari lagun baten eskutik aurre egiten. Mendigurenen galdera: "zer bideren alde egiten duzu zuk?". Arizaren esanetan, eleberrian behintzat, auzia ez da ebazten. Protagonistak une onak eta txarrak pasatzen ditu bakarrik dagoenean, eta une onak eta txarrak pasatzen ditu lagunarekin dagoenean ere. Norberarena da aukera.\nProtagonistak ez du izenik, eta, oro har, ez da ematen pertsonaiei buruzko datu bat, zeina, oro har, hil ala bizikotzat jo ohi baitugu. Ez dakigu gizon ala emakume diren. Arizaren hitzetan, ez du axola, giza bakardade hori iguala baita gizon-emakumeentzat oro. Bestalde, protagonista eta bere adiskidea lagunak edo maitaleak diren ere ez da garbi gertazen. Arizaren hitzetan, berriro ere, ez du axola, biak baitira, adiskidetasuna eta amodio pasionala, gaitz berari aurre egiteko modua, oso antzekoak, funtsean.\nLiteraturian aurkeztuko du eleberria Arizak, bihar, 12:20ean, Garoa liburu-dendan. Autoreak liburuaz zer dioen jakiteko, hona hemen Elkar argitaletxekoek egin dioten elkarrizketa.


EKOBO Kids Bamboo Elikadura Kit-a Cloud - MeitaiMaitie | Portabebés y Crianza\nEKOBO Kids Bamboo Elikadura Kit-a Cloud\nEKOBO Bambino haurrentzako mahai-tresnen marka koloretsua eta iraunkorra da eta ezin hobea zure etxeko txikientzat! Banbuzko zuntz biodegradagarriz egina, oso baliabide natural berriztagarria dena, irristagaitza ez den ontzia, elikatzeko koilara ergonomiko sendoa eta haurtxoarentzako leuna eta segurua den silikona bikainez osatutako goiko edalontzi sippy bat ditu.\nBPA, PVC eta Phthalato gabea\nOntzi-garbigailuan garbitu daiteke goiko lerroan.\nJanari eta likido bero eta hotzetarako egokia.\nEz da egokia mikrouhin labean.\nKatilua : H9cm x D7cm, Bowl: H5cm x D14cm, Koilara: L16cm x D3cm x W2cm\n* Kontuan izan produktu hauek iraunkorrak diren arren, material ekologikoa ez dela hautsi ezina. Ez da zeramikazkoa edo beirazkoa bezala hautsiko, baina gainazal gogor baten gainean angelu okerretik erortzen edo jotzen bada, ezpal edo pitzadura bat sor daiteke. Helduen gainbegiratzea beharrezkoa da 3 urtetik beherako haurrentzat.\nMateriala: Banbuzko zuntz biodegradagarria, oso baliabide natural berriztagarria, elikagaientzat % 100 egokia den melamina-aglutinatzailearekin konbinatuta.\nTrunki Haur Maleta\nAulki Zaku Unibertsala Fun*das bcn Teddy Mini Leaves\nTabla kurbatua meitaimaitie Txikia\nIgor Tenis Zebra Sandalia Koral


Ezker Iraultzailea - Hegoafrikako Munduko Futbol Txapelketa: luxua eta harrokeria pobreziazko itsasoan\nHegoafrikako Munduko Futbol Txapelketa: luxua eta harrokeria pobreziazko itsasoan\nUrtzi Reguero. Irailak 19.\n19 Iraila 2010\nFutbolak masak mugitzen dituela ez da sekretua, baina negozio kapitalista erraldoi bat dela ere egia da, munduko ekonomiako hamazazpigarren negozioaren parekoa litzateke eta urtean 500.000 milioi dolar mugiarazten ditu. 2007an, Thabo Mbekik, Hegoafrikako presidente ohiak, esan zuen mundialari esker “Afrikak bere maila erakutsiko zuela eta iskanbila eta pobrezia mendeak atzean utziko zituela”, baina hala izan beharrean, agerian geratu da halako kirol gertakariak multinazional handientzat (Coca Cola, Adidas, Sony edota Hyundai, besteak beste) eta halakoak antolatzen dituztenentzat (COI, FIFA edota UEFA) negozio erraldoi bat direla.\nFIFArentzat irabazi handiko negozioa da. 2006an hegoafrikar gobernuak FIFA eta bere ordezkariak “misio diplomatikotzat” har zitzan, legea aldatzea lortu zuen; horrela, beren ekintza ekonomiko guztiak zergarik ordaindu gabe egin zitzaketen. Munduko Txapelketa hasi aurretik, lege honi esker, FIFAk 3.200.000 milioi dolar irabazi zituen, inoiz lortu den kopururik altuena. Erabateko negozioa izan zen kontuan hartzen badugu FIFAri Munduko Txapelketa mila milioi dolar kostatu zitzaiola. Era berean, ezin ahaztu Hegoafrikako eraikuntza enpresen irabaziak %58 eta %152 igo zirela.\nNegozio ez errentagarria Hegoafrikarentzat\nHegoafrikar estatuarentzat, ordea, ez da irabazi handiko negozioa izan. Gutxi gorabehera, 6.000. milioi dolar gastatu dituela kalkulatzen da, hasieran aurreikusitakoa baino %750 gehiago. Dirutza honekin Costa de Marfileko, Ghanako, Kamerungo eta Hondurasko pobreziarekin amaitu ahal izango litzateke, baita milioika hegoafrikarrek bizi duten miseriarekin ere. Gainera, diru kopuru hau gobernu hegoafrikarrak hurrengo hamar urtetan etxebizitzak eraikitzeko duen aurrekontuaren parekoa da. Gaur egun, eskolen %7ak bakarrik du liburutegia eta estadioetako zazpi eserlekuk balio dutenarekin, aski litzateke ikastetxe bateko liburutegia erabat hornitzeko. Aurrekontua igotzearen arrazoietako bat, besteak beste, FIFAren gutiziak izan ziren. Ciudad del Caboko Green Point estadioa eraikitzea 580 milioi dolar kostatu zen, hiri berean bazegoenean beste estadio bat eta nahikoa zitzatekeenean honen edukiera handitzea, baina FIFAren esan zuen arabera: “mila miloi telebista ikuslek ez dituzte etxolak eta pobrezia ikusi nahi”; hori dela eta, beste estadio bat eraiki zen eremu aberatsago batean.\nGobernuak iragarki kanpaina bat egin zuen Munduko Txapelketarenganako herritarren entusiasmoa esnarazteko, 500.000 lanpostu sortu eta herrialdeari onura asko ekarriko lizkiokeela ziurtatzen zuen. Azkenean, 22.000 lanpostu bakarrik sortu zituen, kontratuen %70-80ak ez zuen hiru hilabetetik gorako iraupena eta gainera lan baldintza oso txarretan eta eskubide sindikalik gabe. Eraikuntzako langileek orduko dolar bateko soldata jaso dute, baina 2008an eguneko bi dolar kobratzen zituzten. Egoera honek protesta eta greba ugari eragin ditu; guztira Munduko Txapelketaren prestaketarekin lotutako 27 greba egon ziren. Greba azpimarragarriena 2009ko uztaileko eraikuntzako greba izan zen, 70.000 langilek baino gehiagok parte hartu zuten sektore honetan egin zen historiako lehen greba nazionalean. Soldata %13 igotzeko eskatzen zuten. Gauza bera gertatu zen ostalaritzan eta garraioan, iazko maiatzean 50.000 langilek baino gehiagok parte hartu zuten greba historikoan. Munduko Txapelketan zehar, futbol estadioko segurtasun guardiek greba egin zuten FIFAk ez zielako hitz emandakoa ordaintzen eta autobus gidariek ere greba egin zuten soldata igoera eskatzeko.\nGobernuaren aurreikuspen turistikoak ere ez ziren bete. 700.000 turista aurreikusi zituzten eta 250.000 bakarrik iritsi ziren, 13.000 kazetari akreditatuak barne. Asko jota, herrialdean 1.500 milioi dolar utzi zituztela kalkulatzen da, gobernuak gastatutakoa baino askoz ere gutxiago. Mundiala bukatzerako, aitortu egin behar izan zuen gobernuak gastu publikoa zela eta, nazioarteko finantza erakundeei mila milioi dolarreko mailegua eskatu beharko ziela.\nPobrezian bizi diren hegoafrikarren %70arentzat, Munduko Txapelketa honek ez du etxebizitzarik edota osasun eta hezkuntza hoberik ekarriko. Zenbait estadio eraikitzeagatik, township bezala ezagutzen den latorrizko hirian, hiri inguruko auzo behartsuetan, bizi diren milaka hegoafrikar (biztanleriaren %13) bertatik bidali zituzten. Gainera, estadio inguruan ziharduten milaka kale-saltzaile ere bidali zituzten “eremu zerga-gabeak” zirelako, eta soilik FIFAren baimena zutenek sal zezaketen bertan. Hegoafrikan milioi erdi bat kale-saltzaile daude milioika pertsonen bizirautetik bizi direnak. Estadioen eraikuntzen gastuak udalen gain jarri ziren eta hauen aurrekontuak modu bortitzean murriztu dira.\nDuela hogei urtera arte, Hegoafrikan Apartheid izenez ezaguna den erregimen anker bat egon zen. Gutxiengo zuri batek, afrikaner deituak, herritarren gehiengo beltza diktadura anker baten bidez azpiratu zuen, beltzak erabat marjinatuta zeuden, bereizita eta inolako eskubiderik gabe, bozka emateko aukerarik ere gabe. Azkenean, gazte eta langile beltzek 1976ko Sowetoko altxamendua bezalako borroken bidez apartheid gorrotatua bota eta kolokan jarri zuten erregimen arrazista, polizia bera ezin zitekeen langile auzoetara sartu ere egin. Behin apartheida erorita, beltzek bozkatu ahal izan zuten lehen hauteskundeetan Afrikako Kongresu Nazionalak (ANC) alde handiarekin irabazi zuen eta Nelson Mandela Hegoafrikako lehen presidente beltz izendatu zuten. Geroztik, ANCk hauteskunde guztiak irabazi ditu eta Hegoafrikako Alderdi Komunistari eta Hegoafrikar Sindikatuen Batasunari esker jarraitzen du boterean.\nMandelaren gobernuak onartutako lehen programa Black Economic Empowerment izan zen. Honen bidez, beltzen gutxiengo batek aberastasun eta jabetza zenbait lortu zituen eta beltz multimilioidunak hegoafrikar oligarkian txertatu ziren. Cyril Ramaphosa (NUM sindikatuko zuzendari ohia) eta Trevor Manuel honen adibide dira, orain herrialdeko aberatsenak baitira. Gainera, Manuel ekonomia sailburua izan zen, Hegoafrikari munduko merkatuan sartzeko aukera eman eta politika ekonomiko neoliberala, pribatizazioak, etab. ezarri zituen. Ramaphosa eta Manuel ANCko zuzendaritzaren eta hau euren bizitzan erroko aldaketa bat egon zedin boterera eraman zuten masen artean dagoen etenaren erakusgarri dira.\nApartheidaren amaieraren ondoren, zer aldatu da?\n“Trantsizio demokratiko” honetako hamasei urteetan, Hegoafrikak aberats eta behartsuen arteko aldea handiena duten herrialdeen artean lehen postua lortu du Brasili postua kenduz, NBEren datuen arabera. Behartsuenen %10ak errenta nazionalaren %6 bakarrik jasotzen du eta aberatsenen %10ak errentaren erdia baino gehiago. Langabezi tasa %40 inguruan dago (eta beltzena %80) eta hamarkada batean milioi bat lanpostu galdu dira. Desberdintasun soziala arraza desberdintasunarekin bat dator oraindik, biztanleen %15ak osasun baliabideen bi herenak kontsumitzen ditu eta biztanleen gehiengo beltzak gaizki hornitutako eta sendagairik gabeko klinika publikoetara joan behar du eta ilara luzeak itxaron. Hegoafrika da hiesaz infektatutako lagun gehien dituena. Langile zuriek oraindik soldata altuagoak eta lanpostu hobeak lortzeko aukera dituzte.\nANC boterera iritsi zenean, konponduko zituela agindutako bi promesa etxebizitzaren arazoa eta nekazal erreforma izan ziren. Oraindik biztanleri zuriaren %9 lurraren %80aren jabe da eta ez da ahaztu behar lur hauek Lurraren Lege arrazista baten bidez lortu zituztela 1913an. Lege honen bidez, beltzei lurrak eta hauen gaineko eskubideak lapurtu zitzaizkien. Etxebizitzari dagokionez, etxoletan bizi direnen kopurua igo egin da: 1995ean milioi bat lagun ziren, gaur 1,4 milioi. Pobreziak garapen bera izan du, lau milioi lagun bizi dira egunean dolar bat baino gutxiagorekin eta 1994an bi milioi ziren dolar bat baino gutxiagorekin bizi zirenak.\nEgoera honek, promesa traizionatuak eta bizi baldintzen okertzeak, azken muturrera eraman du langile klasearen konfiantza eta pazientzia. Azken bi urteetan, gazte eta langileek gobernuaren aurkako borroka eta protesta ugaritan hartu dute parte. Nekazalguneetan, milaka nekazarik (Lur Gabekoen Mugimenduan bilduta) nekazal erreformaren alde borrokatzen dute, eta townshipentan kaleratzeen eta etxoletan bizitzeagatik bost urteko kartzela zigorra ezartzen duen legearen aurka borrokatzen dute (Gobernuak inolako alternatibarik eman gabe). Sektore publikoan berriz murriztapenen eta pribatizazioen aurka inoizko greba orokorrik handiena egin zuten mundiala hasi baino lehen.\nKrisi ekonomikoa, pobreziaren gorakada, promesa betegabeak eta bildutako amorruak muturreko polarizazio sozial eta politikoa eragin du. Hegoafrika kontinenteko eta munduko herrialde aberatsena da, urre eta platino esportatzaile nagusiena da munduan. Gainera, ikatz eta oinarrizko metalen esportatzaile nagusietako bat ere bada, baina aberastasun guztia gutxiengo baten eskuetan dago eta bien bitartean gehiengo bat miseria gorrian bizi da. Munduko Txapelketa bukatu zen, orain gazte eta langile hegoafrikarrak dira alferrikako diru xahutze honen faktura ordaintzen ari direnak. Honek Hegoafrikan klase arteko borrokaren etapa berri bat irekiko du.


Swaarm: automatizatu, optimizatu eta neurtu zure iragarkien errendimendua | Martech Zone\nSwaarm errendimenduan oinarritutako jarraipen plataforma bat da, agentziei, iragarleei eta sareei beren marketin ahaleginak denbora errealean kontrolatzeko eta kontrolatzeko gaitasuna ematen diena, hazkunde errentagarria bermatuz.\nPlataforma hasieratik diseinatu da erabiltzeko erraza izateko, baina indartsua izan dadin, datuetan oinarritutako kanpainen automatizazioarekin merkaturatzaileek kanpainak prezio ekonomikoan neurtu eta optimizatzen laguntzeko.\nGoitik beherako ikuspegiaren ordez, produktu hau oinarrian eraiki genuen. Hasiera-hasieratik, benetako bezeroekin probak egiten hasi ginen ekintza bakoitza errazagoa, azkarragoa eta hobea izan zedin. IOS eta Android gure telefonoak bezala, Performance Marketinaren Sistema Eragilea izatea nahi dugu.\nYogeeta Chainani, Swaarm-eko kofundatzailea eta CPO\nDatuen balioa desblokeatuz, Swaarm konponbide bateratua da, eta horrekin enpresak industriaren negozioak eskalatzeko arazo handienetako batzuk konpontzea du helburu. Gaur egungo merkatuaren eskaintzak datuen ikuspegi mugatua eskaintzen duen arren, oraindik eskuzko lan prozesu garrantzitsuak behar dituzte eta prezio eredu ez eraginkorrak dituzte, Swaarm eraiki zen min puntu horiek gainditzeko. Plataformak aukera ematen die enpresei datuetan oinarritutako erabakiak hartzeko eta negozioa prezio hobean eskalatzeko, automatizazio maila altuena eskainiz.\nJarraipen kostuak heren batera murriztu genituen Swaarm-era mugituz. Aldi berean, automatizazio tresnek gure eraginkortasuna areagotzen lagundu ziguten, diru sarrerak% 20 igotzea lortuz. "\nThorsten Russ, Evvolution zuzendari nagusia\nSwaarm Performance Marketing Ezaugarriak barne\nSwaarm klik gutxirekin datu mordotan nabigatu dezaketen merkaturatzaile indibidualen beharrei erantzuten die eta datu zentzudun enpresek datu zientzien tresna integratuak erabil ditzakete granulartasunetan murgiltzeko.\nBazkide erabiltzailearen interfazea - Bazkideei jarraipena eta diru-sarreren zenbakiak denbora errealean ikusteko aukera ematen die.\nLotura adimendunak - CPM argitaletxeei erabiltzaile egokiaren iragarki egokia eskaintzea, automatikoki ikasteko algoritmo aurreratuetan oinarrituta.\nFakturazioa eta bateratzea - Finkatu hileko zenbakiak zure bikotearen zenbakiekin fakturazio eraginkorra eta azkarra lortzeko.\nSareko sinkronizatzailea eta eskaintza inportazio automatikoa - Inportatu eta konfiguratu bazkide ugariren eskaintzak automatikoki.\nDenbora errealean CR optimizazio automatizatua - Automatikoki neurriak hartu denbora errealean datuetan oinarrituta, trafikoa optimizatzeko.\nBideratze aurreratua - Geo, gailu, trafiko mota, garraiatzaile eta beste edozein datu pertsonalizaturen denbora errealean murriztea.\nInsights Reporting - Ezagutu ereduak, joerak, eta negozio aukerak zure datuetan, partekatu lankideekin.\n24/7 jarraipen esteken eskaneatzea - Identifikatu jarraipena egiteko esteka zuzena den zure sistemako eskaintza guztietan.\nBisitatu Swaarm informazio gehiago lortzeko\nTags: iragarkien errendimenduairagarkien jarraipena egiteko plataformaadtechPublizitate digitalaperformance marketinaerrendimendua merkaturatzeko plataformaharrotu


« OLERKIAK OLERKIAK »\nKlasikoen artean klasikotzat jo daiteke Elissamburu saratarraren obra, bai prosari (Piarres Adame, 1886) bai poesiari dagokionez. Hamaika haurrez osaturiko sendiaren hamargarren, Elissamburu zazpi urterekin umezurtz geratuko da, eta Sarako Harizmendiko etxeko jauna zen aitabitxiari esker Larresoroko apeztegian ikasketak egin ahal izango ditu. Bertan, euskal kulturarekiko atxekimendua eransteaz gain, Gratien Adéma (“Zalduby”) ikaskidearekin adiskidetuko da, saratarraren heriotzaraino iraungo duen harreman sendoa izango dutelarik biek, nahiz hau “gorria” izan eta bestea “xuria”. Apezgoak erakarri ez eta frantses armadan sartuko da Elissamburu 1849an. Karrera militarra eta poetikoa batera eramango ditu 1860etik aurrera hainbat lehiaketa poetikotan esku hartuz, gehienetan ezizen literarioen babespean. 1881ean armada utziko duen arte hierarkia militarrean gora egingo du, Kapitaina izatera iritsiz. Jaioterrira itzulita eta bake-epaile bihurturik, Euskal Herriko bizitza politikoan eta literarioan murgilduko da.\nIparragirre (1820-1881) garaikidearen antzera, Elissamburuk (1828-1891) ere obra labur bezain arrakastatsua ondu zuen urteetan zehar. Hamalau olerki (guztiak kantatuak izateko paratuak, autoreak musikaz horniturik utzitako eskuizkribuan) dira, apokrifoak bazterturik, modu ziurrean egotzi ohi zaizkionak, hauetatik hiruzpalau Euskal Herri osoan segituan hedatu eta gaurdaino herrikoi izaten jarraitzen dutenak. Haatik, Iparragirre baino olerkari landuagoa dela beldurrik gabe esan daiteke, askorentzat (Koldo Mitxelenarentzat, konparazione) hizkera literarioaren benetako maisua eta bertsifikatzaile paregabea delarik.\nHamalau olerkiok irakurri ahala poetaren bizitzaren arrastoak –oso modu sotil eta zeharkakoan barreiatuak– bildu ahal izango ditu irakurleak. Eta esan daiteke horretan dela, besteak beste, gure autorea “klasiko”. Garaiko giro erromantikoak eraginik izan badu bere poemagintzan (bereziki gaien aukera egiteko orduan edota olerkien tonalitatean), niaren erabilera nagusi izanagatik oso neurtua da –klasikoa hortaz, hitz honen zentzu ahistorikoan– bere inplikazioa. Olerkirik autobiografikoenak, behar bada, egilearen lehen arokoak dira. “Eritegian” izenekoan, adibidez, armadako bizitzaren xehetasunak ageri dira eta urte berean (1860) idatzitako “Gazte hiltzera doana” olerkian umezurtz baten bizi-minaren berri ematen digu, irudien konposizio zainduak (lurrera bidean auhenka doan ur xirripa, lore sortu orduko histuak) ez diolarik ezer kentzen azaleratzen diren sentimenduen indarrari. “Etxahun” Barkoxekoak utzitako olerki autobiografiko gordin eta lotsaizunik gabeekin erka bitez Elissambururenak, azken honen klasikotasunaz dioguna hobeki ulertzeko.\nDarabiltzan eredu metrikoei bagagozkie, esan daiteke euskal tradizio poetikoaren mugetatik at ibili ez den arren, bilakaera bat izan duela Elissamburuk . Antza, sariketa literarioetako epaimahaiek indarrean jarritako irizpideen eraginez eta, ausaz, bere luma onduz joan delako ere bai. Hastapenetan hamahiru silabako laukoa bazerabilen kasik beti eta tarteka bertso plurirrimoak egitera ausartzen bazen, pixkanaka ahapaldi monorrimoak baizik ez ditu egingo (Duvoisinek hala agintzen omen zuen) eta, aldiz, bertso-lerroak luzatu eta bariatu egingo ditu aldika lantzen duen gaiari egokitu asmoz, eta lantzean behin arrafinamendu handiko ereduak landuz (maitasun idealizatu bati buruz ari den “Aingeru bati” olerkian legez).\nElissambururen obra poetikoa bere biografiari lotzea badago, hein bateraino bederen, eta aitortu egin behar zaio naturaltasun handiz eta beharrezkoa den distantziaz (edo elegantziaz, nahiago bada) txertatzen dituela direlako biografema horiek garaian modan zegoen kanon erromantikoan. Edo, perspektiba aldatuz, garaiko korronteei –eta Lore-jokoetako arauei–, hots, aldiko irakurleria-entzuleriaren igurikimen zerumugari egokituz, lanei betiere ukitu pertsonala eransteko gaitasun harrigarria erakusten duela esan daiteke. Horrela, aldi berean pertsonala eta unibertsala izatea lortzen duen poeta baten aitzinean gaude. Hortik, agian, bere arrakasta itzela, bereziki herriarekiko atxekimendua adierazten duen olerkiekin.\nOlerki multzo honetan sailka ditzakegu “Agur herriari” (1863) fina, “Xori berriketaria” (1869) herriminaren malenkonia dariona, “Eskuara eta eskualdunak” (1880) poema historiko-alegorikoa eta, nola ez, “Nere etxea edo Laboraria” (1862) famatua. Hiru olerki hauetan, oso modu ezberdinean, baina herrizaletasuna agertzen du poetak (ez diogu abertzaletasuna, beherago azalduko dugun arrazoiarengatik). “Agur herriari” da, behar bada, hiru hauetatik pertsonalena eta baita idazkera aldetik originalena ere. Herrira itzultzen ari den norbaiten aldartearen xehetasunak deskribatzen dizkigu, olerkian zehar hainbat elementu pertsonifikatuz, hala herriko ezkila, nola narratzailearen beraren bihotza, lirismoa delarik nagusi. Benetako izenburuari nagusitu zaion “Ikusten duzu goizean…” incipit famatuarekin hasten den “Nere etxea” olerkian halako perfekzio bat iristen du idazle saratarrak. Izadiaren ziklo bat bailitzan, betiereko errepikapen harmoniatsu baten gisan aurkezten digu Elissamburuk euskal laborariaren bizitza. Bakhtinen zentzuan idilio erregionalistatzat jo dezakegun testu honen gunean, bere lurren jabe den laborari zoriontsu bezain paradigmatikoa aurkitzen dugu –Peru Abarkaren ondorengo zuzena, bidenabar–. Eta ez da bakarrik bere etxearen edo lurren jabe, familia perfektu baten jabe ere bada (bi seme-alabei eta emazteari ahapaldi bana eskaintzen dizkie laborari-narratzaileak, etxaldeko animaliei edo lanabesei beste, eta hurrenkeran azken hauen ondotik!). Bere biziaz harro dago baserritarra, berea duen munduaren erdigune sentitzen duelako bere burua, eta asetasun sentipen hori olerkiaren egiturak berak bermatu egiten du. Kopla nagusiz (zazpiko simetriko ere deitua) idatzitako testu hau hamar ahapaldi ezin erregularragoz osatzen da, zenbaki honek sinbolizatzen dituen osotasuna eta ziklo batean ostean batasunera itzultzea testuaren edukiaren isla formala bihurtzen delarik. Errealismoari bizkar emanez, laborantzaren alderdi positiboak baino ez ditu hartzen aintzat. Garai hartako testuinguru demografikoan bi seme-alaba bakarrik izateak gauza arraro samarra dirudi, baina funtzio oso sinplea dauka: semea aitaren “klon” bat bezala aurkezten zaigu eta alaba, bere aldetik, amarena. Zilegi da, hortaz, pentsatzea, belaunaldiz belaunaldi hausturarik eta aldaketarik gabe errepikatuko den egoera perfektu eta orekatu bat aurkeztu nahi izan digula autoreak olerki-kosmogonia honetan. Esan ohi da munduaren ikuspegi kontserbatzailea garraiatzen duela olerki honek (baita zuzenki eta esplizituki politikoak ez diren Elissambururen olerki gehienek) eta hala da. Gorria izatea ez bide zetorren kontraesanean –garai hartako euskal gizartearen testuinguru mugatuan– tradiziozaletasunarekin edota erlixioarekin. “Eskuara eta eskualdunak” poeman, berriz, nazio zaharraren toposa berpizten du Elissamburuk (bere olerkirik ahulenetakoan). Euskararen apologisten tradizioari jarraiki, Orreagako bataila gogoangarria eta arbolaren sinbolo foruzalea darabiltza (bera foruzalea ez den arren!) herriaren batasunera deitzeko. Baina, lehen iradoki dugunez, Elissambururena herrizaletasuna da, ez abertzaletasuna, Unamunori aurrea hartuz intrahistoria eta historia bereiziko balitu bezala. Politikaz nahiz ideologiaz mintzo zaigunean (eta baditu halako olerkiak ere, nahiz ez diren, jakina orain arteko hauek bezain kontsentsualak), izan ere, Frantzia baitu ezpainetan.\nHorrela, armadaren barrutik hainbat kanpaina bizi ondoren, Frantziak Alsazia eta Lorrena galtzen dituenean “Biba Frantzia” (1873-1874) sutsua idazten du, eta urte gutxi beranduago “Lehen eta orai” (1879) errepublikaren aldeko panfleto poetiko bikaina aurkeztuko du Donostiako lore-jokoetan, aldi berean hauteskunde kanpainan buru-belarri sartuta ikusten dugularik.\nAzkenik, bada hirugarren ildo poetiko bat Elissambururen obran, bizitzaren filosofia orokorrago batekin zerikusia duena. Zuhurtziaren bidea erakusten digu, adibidez, Piarres Adame eleberrian txertaturik (eta pertsonaia eponimoaren ahotan emana) agertzen den “Zapataina edo Gizon zuhurra” (1882) olerkian. Daukan apurrarekin zoriontsu izaten jakitean datza zuhurtzia Elissambururentzat, eta zorigaitzari irria ezpainetan begiratzen jakin behar da. Aholku hau bere buruari aplikatu diola ere esan daiteke zeren hainbat olerkitan (eta baita bere leberri bakarraren orrialdeetan zehar) umorearen bitartez heltzen dio bizitzari, irakurleari gizartearen deskripzio alaiak, ironikoak eta epikurismoz beteak eskainiz.\nHorregatik guztiagatik, erromantizismoaren alde iluna, euskal letretan orokorki gertatu denez, ez da batere agertzen saratar olerkariaren obran, idazlea ez delako inoiz gizarte burges baten kontzientzia txarraren adierazle bihurria (gizabanako burgesak, Elissambururen garaikide den Baudelaire-ek “anaia hipokritak” izendatzen dituen horiek, bere etxean plazer bihurri beraz irakurtzen zuena), baizik eta herriko plazan “irakurria” zen herri osoaren bozeramaile ahal bezain trebea.


kritiken hemeroteka » Literokeria edo literamina\nIdazten ari dela idazten duen idazlea / Iban Zaldua / Elkar, 2012\nLiterokeria edo literamina Amaia Alvarez Uria / Argia, 2013-02-03\nAzalean bertan, koaderno baten orrietan idatzita, argi agertzen zaigu zer topatuko dugun barruko orrietan: idazlea. Idazlea eta bere lana. Idazlea eta bere zirkustantziak. Idazlea eta bere burutazioak. Idazlearen ingurukoak aletuko zaizkigu ipuin laburren bilduma honetan. Aukera ederra ematen digu liburu honek literatur sistemaren partaideak ispilu zalduarraren aurrean ipintzeko eta bertan nolako formak hartzen dituzten ikusteko. Idazlea, irakurlea, kritikaria, literatur irakaslea edo liburudendak agertuko zaizkigu bata bestearen atzetik egile honen irudimenak hauspotuta. Horretarako Kafka eta The Smiths ditugu liburu honetan bisitari eta bidelagun, bataren begirada fantastikoak kutsatzen ditu narrazio laburrak han eta hemen, eta bestearen letretako umorea ere (beltza? ironikoa?) topa dezakegu tarteka. Biak Zalduaren idazteko moduaren ezaugarri ezagunak direnak, bidenabar.\nBaina, egia esan, idazleaz eta bere inguruneaz hitz egitean funtsean literaturaz ari gara. Hori baita lan honetako gaia. Eta zer da literatura? Zeri buruz dihardugu (fikzioa) idazteaz ari garenean? Hamaika erantzun dituen galdera honi azpitituluak emango dio argia oraingoan, lan honen ikuspuntua agerian utziz: “Idazten ari dela idazten duen idazlea edo literatura gaixotasun gisa”. Ipuinetako batean pertsonaia batek beste bati hurrengoa esaten dio: “Literatura gaitz bat duk. Bizitza zer den ez dakitenen izurria”. Hau da orriotako ideia nagusia. Honen haritik etorriko zaizkigu, besteak beste, obsesio bihurtzen den bilaketa eta idazketa, ingurukoen bizipenak zurrupatzen dituen idazle-kaparra edo istorioak kontatzeko ausardiaren aldarria.\nErrealitatearen eta fikzioaren arteko ahobiko harremanak nola marraztu dituen gustatu zait, honekin gogoeta metaliterarioa sustatu eta autofikzioaren mugak zabaldu dituela uste dut. Batetik, literaturari buruz berba egiteko solaskide moduko bat izan daiteke ipuin bilduma hau, akuilua, gai-jartzailea. Bestetik, maiz topatuko dugu lehen pertsonan hitz egiten digun idazlea eta bere ibilerak, literaturak sentiarazi eta pentsarazi dizkionak konpartituz, literatura gaixotasun gisa bizi duenaren testigantza emanez. Azken finean norbaitek noizbait esan zuen bezala, literaturak bizia eman eta bizia kendu ere egin dezake.\nLiteratura maite dugunok badakigu pasio horrek zer-nolako eragina duen gugan, izan ere, maitasunak (eta maiteminak) erokeriaz eta gaixotasunaz badu, literaturak ere berdin, eta hori da liburu honetatik atera duguna. Idazleak istorioak lapurtzen ditu irakurleokin konpartitzeko, eta lan horretan zoriona ezagutu dezake bere lanen arrakasta ikusita, edo zoritxarra ezagutzean min hori idazteko grina sumatu, narratzaileak narrazioetako batzuetan dioskunez, modu honetan bizitzatik ihes egin edo bizitza bete-betean bizi. Amaitzeko esan, hau idatzi dizuen irakurle honek irribarre konplizearekin amaitu dituela ipuin gehienak, ulertu duelako literokeriaren edo literaminaren gaitz berak jota dagoela bera ere.


VILLALIBRE, ADURIZEN ITZAL LUZEAREN ETA GOLAREN MELODIAREN GATIBU | Kirolak | GARA Euskal Herriko egunkaria\nVILLALIBRE, ADURIZEN ITZAL LUZEAREN ETA GOLAREN MELODIAREN GATIBU\n«Bufalo» ezizena jarri zioten gernikarrari Lezaman entrenatzen hasi zenean. 2016an egin zuen debuta eta aurten egin ditu lehen golak. Oraindik 22 urte baino ez ditu eta nortasun berezia dauka Asier Villalibrek, taldearen ospakizunetan tronpeta jotzen ausartzen den aurrelariak.\nEtenda dagoen futbol denboraldi honetako irudi alaienetakoak utzi zizkigun Asier Villalibrek Granadan, Athleticek Kopako finalerako sailkapena lortu ostean. Aldageletako ospakizunetan tronpeta atera eta jokalari guztiekin batera zale zuri-gorriek abesten duten doinuetako bat jo zuen guztien gozamenerako. Gernikarrak 2020aren hasiera honetan talde zuri-gorrian izandako eragina ikasturteko albiste pozgarrienetariko bat izan da Gaizka Garitanoren Athleticentzat.\nGainontzekoak bezala, etxetik irten gabe dabil egun hauetan Villalibre. Goizez eta arratsaldez ariketa fisikoak egin, kozinatu edo pelikulak ikusten dituen artean tronpeta jotzeko denbora ere badauka. Ezohiko egoera honen jakitun, txaloak eta eskerrak bidali nahi izan dizkio «jende guztiari» izaten ari den jarrera orokorrarengatik. Alde horretatik, zaintzen gaituzten medikuen jarduera goraipatu du, baina baita ere «kalean lanean daudenak edo dendetan ari direnak guk janaria erosi ahal izateko. Gizarteari laguntzen dabiltzan denak, etxean geratzen direnak ere bai. Hori egin behar da eta».\nOtsailaren erdialdean lesionatu ondoren, gainditu ditu bizkarreko minak eta entrenamenduak gelditu aurretik taldekideekin batera lan saio bat egin ahal izan zuen Lezaman. Kostata izan bada ere, Villalibrek Garitanoren hamaikakoetan sartzea lortu du gutxinaka. Liga eta Kopako 13 partidatan jokatu du eta 6 aldiz hasieratik zelairatu da. Bazekien gaztea izanik zaila izango zuela jokatzea eta udan irteteko zorian izan zen. Azken unean ez zuen akordiorik lortu eta Athleticen geratzea erabaki zuen. Villalibrek kontatu digun moduan, Garitanok iragarri zion «ez pentsatzeko ez dudala jokatuko, lan eginez gero etorriko zirela aukerak eta ez etsitzeko».\nVillalibreren ibilbidea ez da ohikoa eta gorabeherak bizi izan ditu. Basconiarekin eta Bilbao Athleticekin gol piloa egin ostean, 2016ko abenduan debutatu zuen Athleticekin Ernesto Valverderen eskutik. Aduriz sasoi betean zegoen eta utzita joan behar izan zuen minutuen bila Bigarren Mailako Numantzia, Valladolid eta Lorca bezalako taldeetara. Gutxi jokatu zuen eta joan den denboraldian Bilbao Athleticera itzuli zen eta 23 gol egin zituen Bigarren B Mailan. 22 urte ditu oraindik eta presio pixka bat igartzen du badakielako zale askok Adurizen ordezko gisa ikusten dutela. Donostiarrak ematen dizkion aholkuak hartzen ditu eta jokalari gazteekin «pazientzia, konfiantza eta lasaitasuna» behar direla nabarmendu du.\nGolak eta Kopako penaltiak\nGernikarrak dioenez, Adurizek utziko duen hutsunea betetzea zaila izango da, ez da bere moduko besterik egongo. Biak aurrelariak diren arren ezberdinak dira. Villalibre ezkertia da eta errematatzaile bikaina –gol gehienak lehen ukituan egiten ditu–, baina bere dohainak definitzerakoan espaziora korrika egitea eta gorputza baliatuz baloiari eustea gogoko duela dio. Izan ere, mutil indartsua da eta txikitan Lezamara entrenatzera joaten hasi zenean «Bufalo» ezizena jarri ziotela kontatu izan du. Horren adibide, Osasunaren kontrako derbian 10. minutuan bizkarreko orno bat apurtu ostean atsedenaldira arte zelaian jarraitu zuela.\nJokatzeko lehen aukera Levanteren kontrako partidaren aurretik Aduriz lesionatu zenean iritsi zitzaion. Hortik aurrera taldearen dinamikan sartzen joan da eta 2020an Villalibrek hiru gol egin ditu. Sestao River taldearen kontrako kanporaketan lortutako golekin sekulako «pisua kendu» zuela gainetik azpimarratu du eta Espanyolen aurka egindakoarekin «hitzez deskribatu ezin daitekeen ilusioa eta harrotasuna» sentitu zuen. Kopako penaltietan ere erabakigarria izan zen. Elxen oso urduri zegoela dio eta gaizki bota arren barrura joan zela, zorte ona izan zuelako. Horri esker, Tenerifen lasaitasun osoz egin zuen kanporaketa gainditzeko balio izan zuen jaurtiketa.\nOrsai, Athleticen aldagelan osatutako musika taldea\nEITBk bultzatutako “Lau teilatu” kantuaren moldaketa bat eginez jakin genuen Athleticen aldagelan musika talde bat osatu dutela hainbat futbolarik. Dani Garciak jotzen du bateria eta Iñigo Lekuek baxua; gitarra astintzeaz Vesga, De Marcos eta Balenziaga arduratzen dira eta Asier Villalibre da «frontman»-a eta tronpeta jotzailea, beharrezkoa bada. Gernikarrak nortasuna daukan erakusle; izan ere, futbola musika mundura eramanda, taldeko abeslaria golegilea izango litzateke, baita tronpeta ere haize sekzioan. Orsai da taldearen izena eta eskola zaharrekoek jokoz kanpokoari esateko ingelesezko «offside» hitzari egindako moldaketa da. Beren musika gustuei buruz galdetuta, aitaren eragina aipatu du. U2 irlandarrak edo Queen bezalako rock talde handien zalea dela dio beste askoren artean, baina Euskal Herriko taldeen artean izen bat nabarmendu du: Gatibu. Villalibre bezala, Gernikan sortutako taldea da eta haien kantuak asko entzuten dituela aitortu du. Ildo horretan, Alex Sarduik abesterakoan daukan estiloa beretzat erreferentzia dela dio. «Rockzalea naiz batez ere, ‘Lau Teilatu’-n ahots finagoa jartzen saiatu nintzen eta oso txarto atera zen», dio umorez.M.A.


Sukalderako ateak originalak | Consumer\nSukalderako ateak originalak\nSukalderako ate tradizionalak baztertu egin daitezke, eta aldaerak sartu; esate baterako, atzera-aurrerako ateak, beirateak eta gortinak.\nEtxeko sarrera nagusian, egongela edo logeletan ez bezala, hainbat motatako ateak eta ateak onartzen dira sukaldean. Oro har, egonaldia erraztu nahi da gela horretatik eta bertatik, itxura estetikoa atsegina izateaz gain. Artikulu hau sukaldeko ateak praktikoak izateko beharrari eta eransten duten apaingarriari buruzkoa da. Hiru aldaera original ere baditu, bertan erabiltzeko: atzera-aurrerako ateak, beirateak eta gortinak.\nSukalderako ate praktiko eta apaingarriagoak\nIrudia: rabiem 22\nEtxeko egonaldi bakoitzak bere ezaugarriak ditu, eta, horren ondorioz, elementu batzuk oso desberdinak dira dauden lekuaren arabera. Horien artean daude ateak, sarbide motaren arabera nabarmen alda daitezkeenak: sarrera nagusia, sukaldea, bainugela, logelak, garajea, etab.\nSukaldeak ate normala izan dezake, gainerako egonaldien antzekoa. Baina, batzuetan, arazo bihurtzen da hori, batez ere sukaldetik eskuak landuta sartu eta atera behar direnean (platerak, erretiluak, etab.). eta, aldi berean, esku libreko bat eduki behar da atearen heldulekua hartzeko, ireki eta ixteko. Horregatik, badira aukera batzuk, praktikez gain, dekoraziorako balio erantsia dutenak.\nAtzera-aurrerako ateen xarma\nSukaldeko modelo bitxienetako bat, atzera-aurrerako ateak dira. Bere estiloak ia berehala pentsarazten die behizainen filmei, baina baita jatetxe eta sukalde espezializatu batzuetan ere. Abantaila handia du: bultza egite hutsarekin ireki daitezke, sarrailak eta ziztadak eragin gabe, eta, gero, askatu ondoren, jatorrizko posiziora itzultzen dira.\nIrekidura osoa hartzen ez duten atzera-aurrerako ateak politenak dira, baina ez dute uzten usainak sukaldean atxikitzen\nAtzera-aurrerako ateek irekiduraren espazio osoa edo zati bat har dezakete. Azken horiek Mendebalde Urruneko saloietan ohikoak dira, oholek (adibidez, pertsiana veneziarraren lamak) beren gainazalean arteka uzten dituzte. Politagoak dira, baina badute desabantaila bat: usainak ez du uzten sukaldean. Hori ez da beti arazoa; izan ere, zatiketarik gabeko sukalde eta jantokiak daude, edo barra amerikar batek bananduak, baina pertsona askok nahiago dute saihestea.\nAldiz, irekidura osoa hartzen duten atzera-aurrerako ateen itxura ate tradizional baten antzekoa da. Norbaitek ireki edo itxi egin behar duenean izan ezik, edo norbait ikusi behar duenean, ez da nabarituko. Hala ere, xarma galtzen badu ere, usainak eta lurrunak sukaldean daudela ziurtatzen da.\nKomeni da ate horien bidez gutxienez leiho txiki bat ikusi ahal izatea. Bestela, arriskuak nabariak dira bi pertsonak atea aldi berean zeharkatzen saiatzen direnean: horietako batek kolpe on bat eraman lezake, edo erretiluak, platerak edo eskuetan eramango lukeenak lurrean akaba lezake.\nBeirazko ateak dituen sukaldea\nBeirazko ateak aukera polita dira sukaldeentzat. Horietan, oro har, ez da beharrezkoa pribatutasuna mantentzea, eta kristala ongi dator argi naturalik ez duten edo ez duten egonaldi horiei argia eransteko. Beira laua edo esmerilatua izan daiteke, argia pasatzen utzi, baina beste aldean gertatzen dena ikusi ahal izateko (ez argi eta garbi).\nMota horretako ateen alderdirik negatibo nagusia kondentsazioa da, eta kristalak zikintzen dituen modua. Egia esan, arazo hori ere badago zurezko ateekin, baina kristaletan, zikinkeria gehiago nabaritzen da eta maiz garbitzera behartzen du.\nGainerakoan, “leihoak” edo beira-zatiak dituzten ateak oso dotoreak dira, eta ongi funtzionatzen dute estilo apaingarriko estilo klasikoko etxeetan. Kristalezko ateak, berriz, oso modernoak dira, eta are gehiago apaindurazko biniloekin apaintzen badira, baliabide eskuragarria eta diseinu eta aukera ugari eskaintzen dituena.\nErrezelak sukaldeko atearentzat\nBeste proposamen bat, oso ondo egokitzen dena batzuetan, ez da ate bat jartzen, baizik eta gortina bat jantokiko sukaldea edo egongela bereizteko. Aurrekoetatik hurbilago dagoen alternatiba da, adibidez, giroak barra amerikar batekin bereiztea, baina muga argiagoa markatzen du, eta neurri handi batean, batetik besterako ikuspegia galarazten du.\nTindagai horiek oihalezkoak izan ez daitezen saiatu behar da, edo usainak eta hezetasuna bustitzeko joera duten bestelako materialez. Metalezko errezelak erabil daitezke, aluminiozko edo kristalezko kontuetatik abiatuta eginak. Horietako askok askotariko koloreak dituzte, baita diseinu bereziak ere, adibidez, koloreen konbinaziotik abiatuta marrazkiak edo hitzak.\nAteak atzera-aurrerako beiraztatuak estiloak gortinak originales-eu sukaldea


Cía de Bebidas Pepsico S.L.\tadmin\t2016-12-22T10:08:40+00:00\nArabako planta, PepsiCok Europako onenetako bat dela dio\nIzena: Cía de Bebidas Pepsico S.L.- Etxabarri Ibiñako botilaratzaile planta.\nKokapena: Etxabarri Ibiña\nSektorea: Elikagaiak, Freskagarriak egitea\nLangile kopurua: 172 plantillan urteko batezbestekoa\nKnörr abizena eta KAS freskagarrien marka Arabaren historiari oso lotuta daude eta segur aski Gasteiz izena gure mugak baino harago eraman zuen lehen enpresa izan zen. Babesten zuten talde ziklistak ere lagundu zien.\nEtxabarri Ibiñako planta 1974. urtean inauguratu zen eta ez itzultzeko beiraren betetze lanak bakarrik egiten zituen, ia bi hamarkadaren ostean PepsiCo Inc. Multinazionalak erosi zuen arte, freskagarrien produkzio zentroekin eta marka enblematikoekin batera. Hala ere, inoiz ez du galdu lurraldearekin duen harreman estua eta duela 60 urte baino gehiagotik Kas erreferentzia bat da, batez ere, Bitter Kas, bere zapore nagusia.\nGaur egun, jarduera nagusia freskagarriak egitea da (Pepsi, 7up eta Kas) eta ondoren beirazko eta PET plastikozko botiletan, latetan, tanketetan eta BIB izenekoetan ontziratzea hotzean ontziratzeko prozesu baten bidez. Halaber, Aquafina ura PET plastikozko botiletan ontziratzen du.\nBaina “ariman” Arabako plantak berezia izaten jarraitzen du. Abian daramatzan 40 urteetan zehar, PepsiCok Kalitatearen eta Ingurumenaren makina bat sari eman dizkio eta “Urteko plantaren” saria hainbat alditan lortu du. Horrez gain, “aniztasuna eta inklusioa” hobetzeko politikengatik sariak jaso ditu, baita PepsiCoren planta bakoitza “lan egiteko lekurik onena” izan dadin ere. New Yorken Indra Nooyi presidenteak ematen duen eguneroko lanaren gehienezko aintzatespenetako bat, “Circle of Champios” saria, jaso dute bertako langiletako lauk; eta Europan “Lean Reference Site” dela jo da Lean filosofia lanaren egunerokotasunean ezartzean.\nTeknika aurreratuenak Etxabarri Ibiñan daude bai produktuak egiteko, bai ontziratzeko, baita nahasteko taldeen automatizazioa, ikuskapena, uren taldekatzea edo tratamendua ere. Hemen PepsiCok epe luzean konpainia arrakastatsua izateko filosofia ezarri du, negozio estrategian iraunkortasuna sartuz eta ingurumenean eta gizartean arrasto positiboa utziz. Emaitzak ardurarekin deitzen dute.\nEtxabarri Ibiñako plantak beti izan du ezaugarri konpainiaren barruan erronka garrantzitsuen buru izatea, teknologia berrien garapen eta ezarpenean eta akreditazio berrien ezarpenean planta pilotu gisa boluntario agertuz. Azken 5 urteetan, energiaren eta uren baliabideen inguruan % 30 inguruko murrizketak lortu ditu eta hondakinen kudeaketaren arloan ahalegin garrantzitsua egin du (% 99).\nHorren guztiaren ondotik PepsiCok Etxabarri Ibiñako planta Europako planta onenetako bat dela dio kalitatearen, eraginkortasunaren, iraunkortasunaren edo segurtasunaren emaitzengatik.